### 6.13. Værktøjskasse

Figur 15.81. Indstillinger for værktøjskasse

På denne side kan det angives, om de tre områder med “kontekstinformation” skal vises i bunden af værktøjskassen.

#### 6.13.1. Aktivér dialogen

Dialogen Indstillinger kan tilgås fra hovedmenuen via Redigér → Indstillinger.

#### 6.13.2. Indstillinger

Figur 15.82. Værktøjskassens standardudseende

Udseende

Vis GIMPs logo (træk-og-slip-mål)

  Du kan klikke-trække-og-slippe et billede fra en filbrowser til dette område (1) eller til værktøjsikonerne (2) for at åbne det.

Vis forgrunds- og baggrundsfarve

  Styrer, om farveområdet til venstre (3) ses i Værktøjskassen.

Vis aktive pensler, mønstre og farveovergange

  Styrer, om området i midten (4) med pensel-, mønster- og farveovergangsikoner ses i Værktøjskassen.

Vis aktivt billede

  Styrer, om en forhåndsvisning af det aktive billede ses til højre (5).

Brug værktøjsgrupper

  Som standard er værktøjer (2) i Værktøjskassen grupperede for at spare plads. Man kan vælge et andet værktøj i en gruppe ved at holde musen over eller langklikke på en gruppe. Hvis du foretrækker at have alle værktøjer tilgængelige direkte i stedet for i grupper, skal du deaktivere denne indstilling.

  Se også Afsnit 1.2, “Værktøjsikoner”.

Værktøjsopsætning

  På denne liste er værktøjer med et øje til stede i værktøjskassen. Værktøjer uden øje kan føjes til værktøjskassen ved at klikke på det tilsvarende afkrydsningsfelt.

  Som standard er værktøjer grupperede. Du kan:

  - Flyt grupper ved at bruge træk-og-slip eller pileknapperne i bunden af dialogen.

  - Opret en ny gruppe ved at bruge Opret en ny værktøjsgruppe i bunden af dialogen. Denne værktøjsgruppe oprettes tom.

  Ændringer træder i kraft med det samme.

6.12. Ikontema |  | 6.14. Standarder for dialoger

Report a bug in GIMP Rapportér en fejl i fejlsporing