### 6.19. Rotation

Du kan rotere billedet ved hjælp af rotationskommandoerne i undermenuen Transformér i menuen Billede. Disse kommandoer virker på hele billedet.

Ved at rotere 90° med eller mod uret kan man skifte mellem stående og liggende orientering. Rotation med 180° kan bruges til at vende billedet på hovedet. Disse tre almindelige vinkler er tilgængelige som kommandoer i undermenuen.

Brug fri rotation til at rotere billedet i en hvilken som helst vinkel. Denne kommando opfører sig som værktøjet Rotation.

| Bemærk
For i stedet at rotere en markering eller et lag, skal du bruge værktøjet Rotation. Du kan også rotere et lag ved at bruge undermenuen Transformér via Lag → Transformér.

#### 6.19.1. Aktivering af kommandoerne

Du kan tilgå disse kommandoer fra hovedmenuen via

- Billede → Transformér → Rotér 90° med uret

- Billede → Transformér → Rotér 90° mod uret

- Billede → Transformér → Rotér 180°

- Billede → Transformér → Fri rotation …

6.18. Vend vandret og Vend lodret |  | 6.20. Lærredstørrelse

Report a bug in GIMP Rapportér en fejl i fejlsporing