### 4.9. 3D-transformering

Med værktøjet 3D-transformering kan du ændre perspektivet på et lag, så det ser ud som om, det bliver roteret i et tredimensionelt rum. Du kan indstille et forsvindingspunkt og derefter rotere laget omkring x-, y- og z-aksen.

Der er de sædvanlige værktøjsindstillinger i Værktøjskassen og en indstillingsdialog på lærredet.

#### 4.9.1. Aktivér værktøjet

Der er forskellige måder at aktivere værktøjet på:

- I hovedmenuen: Værktøjer → Transformeringsværktøjer → 3D-transformering.

- Ved at klikke på værktøjsikonet i Værktøjskassen.

- Ved at bruge tastaturgenvejen Skift+W.

#### 4.9.2. Indstillinger

Figur 14.112. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Transformering, Retning, Interpolering, Tilpasning, Forhåndsvis billede, Hjælpelinjer

  | Bemærk
  Disse indstillinger beskrevet i Fællesindstillinger for transformeringsværktøjer.

Samlet interaktion

  Denne indstilling gør det muligt at forskyde forsvindingspunktet samt panorere og rotere uden at skifte mellem fanerne i indstillingsdialogen på lærredet.

Begræns akse (Skift)

  Når du trykker på Skift, bliver den aktuelle transformeringsakse fikseret i forhåndsvisningen.

z-akse (Ctrl)

  Når du trykker på Ctrl, sker transformeringen omkring z-aksen.

Lokal ramme (Alt)

  Denne indstilling gør det muligt at styre transformationen i lagets lokale referenceramme (det aktuelle lag) i stedet for den globale (alle lag).

4.8. Perspektiv |  | 4.10. Samlet transformering

Report a bug in GIMP Rapportér en fejl i fejlsporing