## Kapitel 16. Menuer

## 1. Introduktion til menuer

Der er mange steder i GIMP, hvor du kan finde menuer. Formålet med dette kapitel er at forklare alle de kommandoer, som er tilgængelige fra hovedmenuen øverst i GIMPs vindue og hovedmenuen, du kan få frem ved at højreklikke i lærredet. Alle genvejsmenuerne og menupunkterne for de andre dialoger er beskrevet andetsteds i kapitlerne, der beskriver selve dialogerne.

### 1.1. Hovedmenuen

Hovedmenuen i tilstanden med flere vinduer.

| Bemærk
Hovedmenuen kan indeholde flere punkter, hvis du har tilføjet scripts eller udvidelsesmoduler.

### 1.2. Genvejsmenuer

Hvis du højreklikker på bestemte dele af grænsefladen til GIMP, vil en “genvejsmenu” åbne sig, som giver adgang til flere kommndoer afhængig af, hvor du klikkede. Udvalgte steder, hvor du kan tilgå genvejsmenuer, er:

- Et højreklik på et billedvindue viser hovedmenuen. Det er nyttigt, når du arbejder i fuldskærmstilstand uden en menulinje.

- Et højreklik på et lag i lagdialogen eller på en kanal i kanaldialogen viser funktioner for det valgte lag eller den valgte kanal.

- Et højreklik på hovedmenulinjen har samme virkning som et venstreklik.

- Et højreklik på titellinjen viser funktioner, som ikke tilhører GIMP, men som tilhører din computers vindueshåndteringsprogram.

### 1.3. Fanebladsmenuer

“Fanebladsmenuen” er ikke relateret til hovedmenuen, men nævnes her for fuldstændighedens skyld:

Alle dokbare dialoger har en fanebladsmenuknap . Trykkes der på fanebladsmenuknappen, åbnes en speciel menu med fanebladsrelaterede handlinger samt et punkt øverst, som åbner dialogens genvejsmenu.

Figur 16.1. En dokbar dialog.

Fane-menuen.

Se Afsnit 2.3.2, “Fanebladsmenu” for at lære mere om Fane-menuer.

7.10. Dialogen Tastaturgenveje |  | 2. Menuen “Fil”

Report a bug in GIMP Rapportér en fejl i fejlsporing