### 2.15. Jeg har ventet længe, men GIMP svarer ikke

Sådan ses det: Din musemarkør drejer rundt, eller vinduet siger, at det ikke svarer, og du kan ikke gøre noget i GIMP.

Sådan løses det: Nogle filtre og andre operationer kan tage lang tid, især på store billeder, eller hvis din computer ikke har meget ledig hukommelse. I disse tilfælde har du måske bare brug for mere tålmodighed. Det kan nogle gange hjælpe at reducere den del, du arbejder på, ved at foretage en markering omkring et bestemt område.

GIMP er, ligesom al anden software, ikke perfekt. Du har måske fundet en fejl. Det bedste, du kan gøre, er at rapportere den, da du kan være den første, der støder på den. Hvis du ikke rapporterer den, kan det betyde, at den ikke bliver rettet, før en anden rapporterer den.

Undersøg først, om du bruger den nyeste version af GIMP; hvis ikke, skal du opdatere og tjekke, om problemet stadig er der. Hvis det er, så tjek, om problemet allerede er kendt ved at søge i vores liste over problemer (tjek også de lukkede problemer, løste problemer bliver lukket, selv om der ikke er nogen ny version tilgængelig endnu). Hvis du ikke kan se det der, skal du åbne en ny fejlrapport og sørge for at give os alle detaljer såsom dit styresystem, GIMP-version, hvilket værktøj eller filter du brugte, og hvad der præcist skete. At tilføje et skærmbillede eller uploade det billede, du bruger, kan også være nyttigt i visse tilfælde.

2.14. Beskæringsværktøjet efterlader et tomt område efter beskæring |  | 2.16. Generelle retningslinjer for, hvad du skal tjekke, hvis du sidder fast

Report a bug in GIMP Rapportér en fejl i fejlsporing