### 3.3. Dialogen MyPaint-pensler

Figur 15.29. Dialogen MyPaint-pensler

Dialogen “MyPaint-pensler” bruges til at vælge en MyPaint-pensel til brug med maleværktøjer: Se værktøjssektionen MyPaint-pensel for mere information om MyPaint-pensler, og hvordan de bruges i GIMP. Dialogen giver dig også adgang til flere funktioner til at manipulere pensler. Du kan vælge en pensel ved at klikke på den i listen: Den vil så blive vist i Værktøjsindstillinger i Værktøjskassen, når MyPaint-pensel er det aktive værktøj.

#### 3.3.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → MyPaint-pensler

- fra fanebladsmenuen i enhver dokbar dialog ved at klikke på og vælge Tilføj faneblad → MyPaint-pensler.

- Hvis du uanset valg af maleværktøj klikker på knappen MyPaint-pensel i dialogen Værktøjsindstillinger, åbner en oversigt med en lignende funktionalitet, som giver dig mulighed for hurtigt at vælge en pensel fra listen; hvis du klikker på knappen nederst til højre i oversigten, åbnes den rigtige MyPaint-penseldialog.

  Den forenklede “Pensel”-dialog

  Knapbjælken i bunden tilbyder følgende funktioner:

  - Mindre forhåndsvisninger

  - Større forhåndsvisninger

  - Vis som liste

  - Vis som gitter

  - Åbn dialogen MyPaint-penselvælger

  Bemærk, at afhængigt af dine indstillinger kan en pensel, der er valgt fra oversigten, muligvis kun gælde for det aktive værktøj og ikke for andre maleværktøjer. Se afsnittet Indstillinger for værktøjskasse for flere oplysninger.

#### 3.3.2. Brug af dialogen “MyPaint-pensler”

##### 3.3.2.1. Gitter-/listetilstand

I fanebladsmenuen kan du vælge mellem Vis som gitter og Vis som liste. I gittertilstand er penselformerne lagt ud i et rektangulær layout, hvilket gør det nemt at se mange på én gang og finde den, du leder efter. I listetilstand er formerne opstillet i en liste med navnene ved siden af.

I fanebladsmenuen giver indstillingen Størrelse af forhåndsvisning dig mulighed for at tilpasse størrelsen på forhåndsvisningen af penslerne.

Gittervisning

  Øverst i dialogen er en rulleliste, hvor du kan filtrere de MyPaint-pensler, der vises, baseret på deres mærkater og navnet på den aktuelt valgte pensel.

  I midten vises et gitter over alle tilgængelige pensler med den aktuelt valgte pensel markeret. Under gitteret er der en boks, der viser de mærkater, der er tildelt den aktuelt valgte pensel.

Listetilstand

  For det meste fungerer dialogen på samme måde i listetilstand som i gittertilstand med følgende undtagelse: Navnet på den aktuelle pensel vises ikke øverst.

##### 3.3.2.2. Forhåndsvisning af MyPaint-pensel

Når du klikker på en forhåndsvisning af en pensel, bliver det den aktuelle pensel, og den bliver valgt i værktøjsindstillingerne for MyPaint-pensel. Du kan også klikke på knapperne i bunden af dialogen for at udføre forskellige handlinger.

##### 3.3.2.3. Angiv mærkater

Mærkater kan bruges til at arrangere visningen af MyPaint-pensler. Se Afsnit 3.7, “Angiv mærkater”.

##### 3.3.2.4. Knapperne i bunden

Knapbjælken i bunden tilbyder følgende funktioner:

Redigér MyPaint-pensel

  Denne knap er altid deaktiveret, da GIMP ikke understøtter redigering af MyPaint-pensler. Det er også grunden til, at der ikke er nogen knap til at oprette en ny pensel.

Duplikér pensel

  Denne knap er altid deaktiveret.

Slet pensel

  Denne knap er altid deaktiveret.

Opdatér pensler

  Hvis du tilføjer pensler til din personlige mappe til pensler eller en anden mappe i din søgesti til MyPaint-pensler, får denne knap listen til at blive genindlæst, så de nye pensler bliver tilgængelige i dialogen.

Nogle af de funktioner, der udføres af disse knapper, kan også tilgås fra dialogens pop op-menu, der aktiveres ved at højreklikke et vilkårligt sted i penselgitteret/-listen, eller ved at vælge det øverste punkt, Menu til MyPaint-pensler, i dialogens fanebladsmenu.

##### 3.3.2.5. “MyPaint-pensler”-genvejsmenuen

Højreklik på en forhåndsvisning af en pensel åbner en genvejsmenu. De fleste af kommandoerne i denne undermenu er beskrevet i forbindelse med knapperne undtagen de følgende:

Kopiér placeringen af MyPaint-pensel

  Kopiér placeringen af MyPaint-pensel giver dig mulighed for at kopiere stien til MyPaint-pensler til udklipsholderen.

Vis i filhåndtering

  Vis i filhåndtering åbner MyPaint-penslernes placering i dit systems standardfilhåndtering.

3.2. Dialogen Pensler |  | 3.4. Dialogen mønstre

Report a bug in GIMP Rapportér en fejl i fejlsporing