### 6.25. Inputstyreenheder

Figur 15.98. Indstillinger for inputstyreenheder

På denne side kan inputenheder aktiveres eller deaktiveres og konfigureres.

#### 6.25.1. Aktivér dialogen

Dialogen Indstillinger kan tilgås fra hovedmenuen via Redigér → Indstillinger.

#### 6.25.2. Indstillinger

Denne dialog har to lister over ekstra inputstyreenheder: Tilgængelige styrenheder til venstre og Aktive styreenheder til højre. Dialogen bruges til at aktivere eller deaktivere en inputenhed og konfigurere den.

Et klik på et element vil fremhæve det, og du kan flytte styreenheden fra den ene liste til den anden ved at klikke på den tilhørende piletast. Når du forsøger at flytte en styreenhed fra listen over aktive styreenheder til de tilgængelige styreenheder, dukker der en dialog op, og du kan vælge at fjerne styreenheden eller bare deaktivere den.

Når du dobbeltklikker på en (typisk aktiv) styreenhed eller alternativt klikker på knappen Indstil den valgte styreenhed nederst på listen, kan du konfigurere denne styreenhed i et dialogvindue:

Mmusens primære hjul (Main Mouse Wheel)

Figur 15.99. Mmusens primære hjul (Main Mouse Wheel)

Generelt
  Vis hændelser fra denne styreenhed

    Denne indstilling skal markeres, hvis du vil have en udskrift til stdout af de hændelser, der genereres af de aktiverede styreenheder. Hvis du vil se disse hændelser, skal du starte GIMP fra en terminal eller få GIMP til at udskrive stdout til en fil ved shell-omdirigering. Hovedanvendelsen af denne mulighed er til fejlfinding.

  Aktivér denne styreenhed

    Denne indstilling skal markeres, hvis du vil tilføje en ny handling til musehjulet.

Musehjulshændelser

  Dette vindue viser de tilgængelige rullehjulshændelser til venstre og til højre de handlinger, der er knyttet til den pågældende hændelse. Hvis du vil ændre eller tilføje en handling til en hændelse, skal du enten dobbeltklikke eller trykke på knappen Redigér hændelse.

  Hvis du vil fjerne en handling, skal du trykke på knappen Ryd hændelse.

Redigering af handlingen, der er tildelt hændelsen

  Når du har valgt en begivenhed og klikker på knappen Redigér hændelse, åbnes følgende dialog:

  Figur 15.100. Vælg handling for styreenhedshændelse

  Denne dialog ligner den, der bruges til at redigere tastaturgenveje, bortset fra at der ikke er nogen genvejskolonne.

  Hvis der allerede er tildelt en handling til denne hændelse, åbnes dialogen, hvor den pågældende handling er valgt. Ellers vises afsnittene med de tilgængelige handlingskategorier. Klik på en handling for at vælge den, og tryk derefter på OK for at bekræfte, at du vil have den pågældende handling tildelt den valgte hændelse.

Primært tastatur (Main Keyboard)

  Du kan bruge denne dialog på samme måde som med musehjulet. Hændelser er relateret til tastaturets piletaster, enten alene eller i kombination med kontroltaster.

  Figur 15.101. Primært tastatur (Main Keyboard)

| Bemærk
Et eksempel på ændring af handlinger tilknyttet handlinger kan findes i dokumentationen for Opret en pensel med variabel størrelse.

6.24. Inputenheder |  | 6.26. Mapper

Report a bug in GIMP Rapportér en fejl i fejlsporing