### 8.3. Farvetemperatur

#### 8.3.1. Oversigt

Figur 16.123. Eksempel med filteret “Farvetemperatur”

Oprindeligt billede med farvetemperatur anslået til at være 5000 K

Ændret billede med farvetemperatur ændret til 6500 K

Filteret Farvetemperatur gør det muligt at justere farvetemperaturen (i Kelvin) for lyskilden i et billede. Det kan bruges til at korrigere det blålige skær i overskyede fotos eller endda (til en vis grad) det røde skær i fotos, der er taget under glødelamper med kameraet indstillet til dagslys.

Du kan også bruge den til at opnå interessante kreative effekter.

| Bemærk
Denne kommando virker ikke på gråtonebilleder. Hvis billedet er i gråtoner, er menupunktet deaktiveret.

#### 8.3.2. Aktivering af filteret

Dette filter findes i hovedmenuen under Farver → Farvetemperatur ….

#### 8.3.3. Indstillinger

Figur 16.124. Indstillinger for “Farvetemperatur”

Forudindstillinger, Indstillinger for blanding, Forhåndsvisning, Anvend filter straks, Opdelt visning

  | Bemærk
  These options are described in Afsnit 8.1.2, “Fælles funktioner for Farver”.

Oprindelig temperatur

  Dette er den anslåede oprindelige farvetemperatur for lyskilden i Kelvin. Du kan ændre den, fordi billedet ikke nødvendigvis koder denne information korrekt eller overhovedet (og du har måske eller måske ikke målt den). Derudover er der ofte en blanding af lyskilder (et vindue, en udfyldningsblitz osv.). Men frem for alt kan du opnå interessante kreative effekter ved at ændre den.

Tilsigtet temperatur

  Dette er den ønskede farvetemperatur i Kelvin for lyskilden.

| Vink
Både den oprindelige temperatur og den tilsigtede temperatur kan indstilles via forudindstillinger. Klik på knappen til højre for en af de to indstillinger for at få adgang til menuen med forudindstillinger.

8.2. Farvebalance |  | 8.4. Farvetone/farvestyrke

Report a bug in GIMP Rapportér en fejl i fejlsporing