### 2.9. Gem som …

Kommandoen Gem som viser dialogen “Gem billede”. Dialogen Gem som giver dig mulighed for at gemme dit XCF-billede med et andet navn og/eller i en anden mappe. For andre billedfilformater skal du bruge kommandoen Eksportér som ….

#### 2.9.1. Aktivering af kommandoen

- Du kan tilgå denne kommando i hovedmenuen gennem Fil → Gem som …

- eller med tastaturgenvejen Skift+Ctrl+S.

#### 2.9.2. Dialogen “Gem billede”

Figur 16.6. Dialogen “Gem billede”

1. Det venstre panel er opdelt i to dele. Den øverste del viser dine hovedmapper og dine lagerenheder; du kan ikke ændre denne liste. Den nederste del viser dine bogmærker; du kan tilføje eller fjerne bogmærker. For at tilføje et bogmærke skal du vælge en mappe eller en fil i det midterste panel og klikke på knappen Tilføj nederst i det venstre panel. Du kan også bruge kommandoen Føj til bogmærker i genvejsmenuen, som du får frem ved at klikke med højre museknap. Du kan slette et bogmærke ved at vælge det og klikke på knappen Fjern.

2. Det midterste panel viser en liste over filerne i den aktuelle mappe. Skift den aktuelle mappe ved at dobbeltklikke med venstre museknap på en mappe i dette panel. Vælg en fil med et enkelt venstreklik. Du kan derefter gemme den fil, du har valgt, ved at klikke på knappen Gem. Bemærk, at et dobbelt venstreklik gemmer filen direkte.

   Du kan højreklikke i det midterste panel for at få adgang til kommandoen Vis skjulte filer.

3. Det valgte billede vises i panelet Forhåndsvisning til højre. Filstørrelse, opløsning og billedsammensætning vises under forhåndsvisningen.

   Klik på forhåndsvisningen for at opdatere billedet, hvis det er blevet ændret af et andet program.

4. Indtast den nye billedfils navn her.

   | Bemærk
   Hvis billedet allerede er gemt, foreslår GIMP dig det samme filnavn. Klikker du på Gem, overskrives filen.

5. Over det midterste panel vises stien til den aktuelle mappe. Du kan navigere i denne sti ved at klikke på en af knapperne.

6. Vil du gemme billedet i en mappe, der endnu ikke findes, kan du oprette den ved at klikke på Opret mappe og følge instruktionerne.

7. Under Vælg filtype kan du vælge et komprimeret format til din XCF-fil.

2.8. Gem |  | 2.10. Gem en kopi …

Report a bug in GIMP Rapportér en fejl i fejlsporing