### 6.10. Grænseflade

Figur 15.78. Indstillinger for grænseflade

På denne side kan du tilpasse sprog, forhåndsvisning af lag og kanaler samt tastaturgenveje.

#### 6.10.1. Aktivér dialogen

Dialogen Indstillinger kan tilgås fra hovedmenuen via Redigér → Indstillinger.

#### 6.10.2. Indstillinger

Sprog

  GIMPs standardsprog er dit systems sprog. Du kan vælge et andet sprog i rullelisten. Du er nødt til at starte GIMP igen, før denne ændring træder i kraft. Se venligst Afsnit 1.1, “Ændring af sprog”.

Forhåndsvisninger

  Som standard viser GIMP miniatureforhåndsvisninger af indholdet i lag og kanaler flere steder blandt andet i dialogen Lag. Med disse indstillinger kan du justere, hvilke forhåndsvisninger der vises og i hvilken størrelse.

  Aktivér forhåndsvisning for lag og kanaler

    Når aktiveret oprettes der forhåndsvisninger for hvert lag og hver kanal i dialogerne Lag og Kanaler. Dette er standarden. Når du arbejder med store billeder, kan dette gøre GIMP langsommere, i hvilket tilfælde du kan prøve at deaktivere denne indstilling.

  Aktivér forhåndsvisning af laggrupper

    Når aktiveret, og den forrige indstilling også er aktiveret, laves der også forhåndsvisninger for laggrupper. Dette er standardindstillingen. Det er mere tidskrævende at lave forhåndsvisninger for laggrupper, og det kan have en betydelig indvirkning ved store billeder med mange laggrupper.

  Forvalgt størrelse af forhåndsvisning for lag og kanaler, Forhåndsvisningsstørrelse af fortrydelseshistorik, Størrelse på forhåndsvisning for navigering

    Disse indstillinger giver dig mulighed for at vælge størrelsen på forhåndsvisningerne fra Lillebitte til Gigantisk.

Søg element
  Mønstersyntaks for søgning og markering af elementer

    Funktionen Søg lag i dialogen Lag giver dig mulighed for at søge efter og vælge lag. Du kan vælge din foretrukne søgesyntaks ved hjælp af denne indstilling.

    - Udvælgelse baseret på grundlæggende tekstsøgning: Udfører en søgning efter den nøjagtige tekst, du har indtastet. Dette er standardindstillingen.

    - Udvælgelse baseret på søgning efter regulært udtryk: Udfører en søgning ved at fortolke den tekst, du har indtastet, som et regulært udtryk. Syntaksen for de regulære udtryk skal følge PCRE-syntaksen.

    - Udvælgelse baseret på global mønstersøgning: Dette udfører en søgning ved at fortolke den tekst, du har indtastet, som et glob-mønster. Syntaksen for glob-mønstre kan findes på wikipedia.

Tastaturgenveje
  Indstil tastaturgenveje …

    Denne knap åbner dialogen Tastaturgenveje, som giver dig mulighed for at se alle handlinger og tildele eller ændre deres tastaturgenveje.

  Gem tastaturgenveje ved afslutning

    Når aktiveret (standard) gemmes tastaturgenvejene, hver gang du afslutter GIMP.

  Gem tastaturgenveje nu

    Gemmer tastaturgenvejene med det samme. Dette kan være nyttigt, når du har deaktiveret Gem tastaturgenveje ved afslutning.

  Nulstil tastaturgenveje til standardværdier

    Gendanner de oprindelige tastaturgenveje som defineret af GIMP.

  Fjern alle tastaturgenveje

    Fjerner alle tastaturgenveje fra GIMP.

6.9. Standard for billedgitter |  | 6.11. Tema

Report a bug in GIMP Rapportér en fejl i fejlsporing