### 2.2. Gør lysere-lagtilstande

Gruppen “Gør lysere” indeholder lagtilstande, der gør resultatet lysere.

Gør kun lysere

  Figur 8.14. Eksempel på lagtilstanden “Gør kun lysere”

  Brug af “Gør kun lysere”-tilstand, hvor øverste lag har 100 % uigennemsigtighed.

  Tilstanden Gør kun lysere sammenligner hver komponent i hver pixel i det øverste lag med den tilsvarende i det nederste lag og bruger den største værdi i det resulterende billede. Helt sorte lag har ingen effekt på det endelige billede, og helt hvide lag resulterer i et hvidt billede.

  Tilstanden er kommutativ; rækkefølgen af de to lag betyder ikke noget (undtagen for gennemsigtige områder i det nederste lag).

Luma/luminans, kun lysere

  Figur 8.15. Eksempel på lagtilstanden “Luma/luminans, kun lysere”

  Brug af “Luma/luminans, kun lysere”-tilstand, hvor øverste lag har 100 % uigennemsigtighed.

  Tilstanden Luma/luminans, kun lysere sammenligner luminansen for hver pixel i det øverste lag med den tilsvarende i det nederste lag og bruger den største værdi i det resulterende billede. Helt sorte lag har ingen effekt på det endelige billede, og helt hvide lag resulterer i et hvidt billede. Luma er den perceptuelle version af luminans.

  Tilstanden er kommutativ; rækkefølgen af de to lag betyder ikke noget (undtagen for gennemsigtige områder i det nederste lag).

Skærm

  Figur 8.16. Eksempel på lagtilstanden “Skærm”

  Brug af “Skærm”-tilstand, hvor øverste lag har 100 % uigennemsigtighed.

  Tilstanden Skærm inverterer værdierne for hver af de synlige pixels i billedets to lag. (Det vil sige, at den trækker hver af dem fra 1,0.) Derefter multiplicerer den dem sammen og inverterer denne værdi igen. Det resulterende billede er normalt lysere og nogle gange “udvasket” i udseende. Undtagelserne til dette er et sort lag, som ikke ændrer det andet lag, og et hvidt lag, som resulterer i et hvidt billede. Mørkere farver i billedet ser ud til at være mere gennemsigtige.

  Tilstanden er kommutativ; rækkefølgen af de to lag betyder ikke noget.

Lysne

  Figur 8.17. Eksempel på lagtilstanden “Lysne”

  Brug af “Lysne”-tilstand, hvor øverste lag har 100 % uigennemsigtighed.

  TilstandenLysne dividerer pixelværdien i det nederste lag med det inverse af pixelværdien i det øverste lag. Det resulterende billede er normalt lysere, men nogle farver kan være inverterede.

  Inden for fotografering er lysne (dodging) en teknik, der bruges i mørkekammeret til at reducere eksponeringen i bestemte områder af billedet. Det fremhæver detaljerne i skyggerne. Når metoden bruges til dette formål, fungerer den bedst på gråtonebilleder og med et maleværktøj snarere end som en lagtilstand.

Sammenlægning

  Figur 8.18. Eksempel på lagtilstanden “Sammenlægning”

  Brug af “Sammenlægning”-tilstand, hvor øverste lag har 100 % uigennemsigtighed.

  Tilstanden Sammenlægning er meget enkel. Pixelværdierne i det øverste og nederste lag lægges sammen. Det resulterende billede er normalt lysere. Ligningen kan resultere i farveværdier, der er større end 1,0.

  Tilstanden er kommutativ; rækkefølgen af de to lag betyder ikke noget.

2. Lagtilstande |  | 2.3. Gør mørkere-lagtilstande

Report a bug in GIMP Rapportér en fejl i fejlsporing