### 7.5. Fejlkonsol

Fejlkonsol giver flere muligheder end den enkelte “GIMP-meddelelse”. Dette er en log over alle fejl, der opstår, mens GIMP kører. Du kan gemme hele denne log eller kun en udvalgt del.

#### 7.5.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → Fejlkonsol

- fra fanebladsmenuen i enhver dokbar dialog ved at klikke på fanebladsmenuknappen og vælge Tilføj faneblad → Fejlkonsol

#### 7.5.2. Dialogen “Fejlkonsol”

Figur 15.109. Dialogvinduet “Fejlkonsol”

Ryd fejlkonsol

  Sletter alle fejl i loggen.

  | Advarsel
  Du kan ikke “fortryde” denne handling.

Gem alle fejl

  Gemmer fejlloggen i en fil. Et dialogvindue lader dig vælge navnet og destinationsmappen for fejllogfilen. Læs Afsnit 5.3, “Gem fil” for flere oplysninger om, hvordan filer gemmes.

  Du kan også vælge en del af loggen (ved at klikke og trække musemarkøren eller ved at bruge tastekombinationen Skift+piletasterne) og kun gemme den valgte del ved at trykke på Skift-tasten, mens du trykker på knappen.

| Vink
Du kan også finde disse knaphandlinger i dialogens fanebladsmenu ved at klikke på eller i genvejsmenuen, som du får ved at højreklikke i dialogvinduet.

#### 7.5.3. “Fejlkonsol”-genvejsmenuen

Udover de funktioner, der er nævnt ovenfor, har genvejsmenuen følgende yderligere handlinger. Du kan få adgang til genvejsmenuen ved at højreklikke i fejlkonsollen.

Markér alt

  Med denne kommando vælges alle meddelelser i loggen.

Fremhæv

  Denne kommando giver dig mulighed for at ændre, hvilken slags meddelelser der skal fremhæves i fejlkonsollen. Du kan aktivere eller deaktivere følgende tre typer beskeder: Fejl, Advarsler og Meddelelser.

7.4. Dialogen Enhedsstatus |  | 7.6. Instrumentpanel

Report a bug in GIMP Rapportér en fejl i fejlsporing