### 5.5. Opmål

Værktøjet Opmål bruges til at få viden om pixelafstande i dit arbejdsbillede. Ved at klikke og trække med museknappen kan du bestemme vinklen og antallet af pixels mellem klikpunktet og det sted, hvor musemarkøren befinder sig. Oplysningerne vises på statuslinjen eller kan også vises i infovinduet.

En almindelig anvendelse af “Opmål” er at beregne rotationsvinklen, når horisonten ikke er vandret i et foto. Klik på knappen Ret op efter at have målt vinklen for at rotere, så horisonten bliver lige.

Denne knap kan bruges til at rette vandrette eller lodrette linjer op: Udgangspunktet har en lille bjælke, der viser retningen.

Når du fører musemarkøren hen over slutpunktet, bliver den til en flyttemarkør. Hvis du derefter klikker, kan du genoptage målingen.

#### 5.5.1. Statuslinje

Oplysningerne vises i statuslinjen i bunden af billedvinduet:

- Afstand i pixels mellem det oprindelige punkt og musemarkøren.

- Vinkel fra 0° to 90° i hver kvadrant.

- Markørkoordinater relativt til det oprindelige punkt.

#### 5.5.2. Aktivér værktøjet

Der er forskellige måde at aktivere værktøjet på:

- I hovedmenuen: Vælg Værktøjer → Opmål.

- Ved at klikke på værktøjsikonet i Værktøjskassen.

#### 5.5.3. Ændringstaster

Skift

  Mens du holder Skift nede, skal du klikke og trække fra et eksisterende endepunkt for at oprette en anden målelinje fra dette endepunkt. Vinklen mellem de to linjer vil blive vist. Ethvert endepunkt kan flyttes ved at klikke og trække. Dermed kan du måle en hvilken som helst vinkel på billedet:

  Figur 14.139. Ændringstasten Skift

  Klik på et startpunkt og træk langs vinklens ene side.

  Skift-klik derefter på startpunktet og træk langs vinklens anden side, hvorved du får vinklens størrelse.

Ctrl

  Hvis du holder Ctrl-tasten nede, skifter værktøjet til en tilstand, hvor linjens vinkel er begrænset til det nærmeste multiplum af 15 grader.

  Et klik på et endepunkt med Ctrl-tasten trykket ned opretter en vandret hjælpelinje. Musemarkøren følger -ikonet.

  I vandret eller lodret orienteringstilstand skifter Ctrl også mellem vandret og lodret.

Alt

  Alt-tasten og klik på et endepunkt opretter en lodret hjælpelinje.

Ctrl+Alt

  Denne tastekombination og et klik på en målelinje gør det muligt at flytte målet.

  Tastekombination Ctrl+Alt og klik på et endepunkt opretter en lodret og en vandret hjælpelinje.

#### 5.5.4. Indstillinger

Figur 14.140. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Orientering (Ctrl)

  I tilstanden Auto (standard) vil Ret op rette ind efter den mindste vinkel mellem mållinjen og den lodrette eller vandrette retning. Vandret og Lodret gør det muligt at tilsidesætte denne opførsel ved eksplicit at angive, hvad den skal være.

Brug infovindue

  Denne indstilling viser et infovindue med detaljer om måleværktøjets resultater. Resultaterne er mere udførlige end på statuslinjen.

Ret op

  Transformering, Interpolering og Tilpasning er beskrevet i Afsnit 4.1.1, “Indstillinger”. Her er et eksempel på at rette en kurve op:

  Oprindeligt billede

  Tegn kurve

  Gør kurven synlig

  Tegn opmålingslinje på det segment, du vil rette op

  Ret op

  Figur 14.141. Tilpasningsindstillinger for “Ret op”

  Tegn opmålingslinje

  Ret op med indstillingen “Justér”

  Ret op med indstillingen “Klip”

  Ret op med indstillingen “Beskær til resultat”

  Ret op med indstillingen “Beskær med forhold”

  Ret op: Klik på denne knap for at rette op.

#### 5.5.5. Opmål overflader

Du kan ikke måle overflader direkte, men du kan bruge Histogram, der giver dig antallet af pixels i en markering.

5.4. Farvevælger |  | 5.6. Zoom

Report a bug in GIMP Rapportér en fejl i fejlsporing