### 8.48. Retinex

#### 8.48.1. Overblik

Figur 16.207. Eksempel på “Retinex”

Oprindeligt billede

“Retinex” filter anvendt. Bemærk nye detaljer i øverste højre hjørne.

Retinex forbedrer den visuelle gengivelse af et billede, når lysforholdene ikke er gode. Mens vores øje kan se farver korrekt, når lyset er svagt, kan kameraer og videokameraer ikke klare det så godt. MSRCR-algoritmen (MultiScale Retinex with Color Restoration), som ligger til grund for filteret Retinex, er inspireret af øjets biologiske mekanismer til at tilpasse sig disse forhold. Retinex står for Retina + cortex.

Ud over digital fotografering bruges Retinex-algoritmen også til at gøre informationerne i astronomiske fotos synlige og til at opdage strukturer, som ikke er særligt synlige, i røntgenbilleder eller skanninger inden for medicin.

| Bemærk
Denne kommando virker kun på RGB-billeder. Hvis billedet er i gråtoner eller indekseret, er menupunktet deaktiveret.

#### 8.48.2. Aktivering af filteret

Dette filter findes i hovedmenuen under Farver → Tonekortlægning → Retinex ….

#### 8.48.3. Indstillinger

Figur 16.208. Indstillinger for filteret “Retinex”

Disse muligheder kræver begreber, som kun matematikere og billedingeniører kan forstå. I praksis må brugeren prøve sig frem til den bedste indstilling. De følgende forklaringer burde dog hjælpe den erfarne GIMP-bruger.

Niveau

  Her er, hvad udvikleren af udvidelsesmodulet skriver på sin hjemmeside [PLUGIN-RETINEX]: “For at karakterisere farvevariationer og lyskilden laves der en forskel i intensitet mellem de (gaussiske) filterresponser på forskellige skalaer. Med disse parametre kan du angive, hvordan værdierne skal fordeles mellem den mindste skalaværdi (sigma 2,0) og den største (sigma svarende til billedstørrelsen)”.

  Ensartet

    Ensartet har en tendens til at behandle områder med lav og høj intensitet ens.

  Lav

    Som tommelfingerregel gælder det, at Lav “oplyser” områder med lavere intensitet.

  Høj

    Høj har en tendens til at “nedprioritere” områder med lavere intensitet til fordel for en bedre gengivelse af de klarere områder i billedet.

Skala

  Bestemmer Retinex-skalaens dybde. Minimumsværdien er 16, en værdi, der giver grov, uraffineret filtrering. Den maksimale værdi er 250. Den optimale værdi og standardværdien er 240.

Skalainddeling

  Bestemmer antallet af gentagelser i filteret Retinex med flere skalaer. Minimumskravet og den anbefalede værdi er tre. Kun en eller to skalainddelinger fjerner multiskala-aspektet og falder tilbage til Retinex-filtrering med en enkelt skala. En for høj værdi har en tendens til at introducere støj i billedet.

Dynamisk

  Da MSR-algoritmen har en tendens til at gøre billedet lysere, giver denne skyder dig mulighed for at justere farvemætningsforureningen omkring den nye gennemsnitsfarve. En højere værdi betyder mindre farvemætning. Dette er helt sikkert den parameter, du vil justere for at få optimale resultater, fordi dens effekt er ekstremt billedafhængig.

8.47. Fjern striber |  | 8.49. Undermenuen “Info”

Report a bug in GIMP Rapportér en fejl i fejlsporing