### 4.5. Rotation

Dette værktøj bruges til at rotere det aktive lag, en markering eller en kurve. Når du klikker på billedet eller markeringen med dette værktøj, åbnes en dialog til justering af Rotation. Her kan du indstille rotationsaksen, der er markeret med et punkt, og rotationsvinklen. Du kan gøre det samme ved at klikke og trække musemarkøren hen over billedet eller rotationspunktet.

#### 4.5.1. Aktivér værktøjet

Der er forskellige måder at aktivere værktøjet på:

- I hovedmenuen: Værktøjer → Transformeringsværktøjer → Rotér.

- Ved at klikke på værktøjsikonet i Værktøjskassen.

- Ved at bruge tastaturgenvejen Skift+R.

#### 4.5.2. Ændringstaster

Ctrl

  Hvis du holder Ctrl nede, begrænses rotationen til 15 graders vinkler.

#### 4.5.3. Indstillinger

Figur 14.102. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Transformering, Retning, Interpolering, Tilpasning, Forhåndsvis billede, Hjælpelinjer

  | Bemærk
  Disse indstillinger beskrevet i Fællesindstillinger for transformeringsværktøjer.

Transformeringsretning

  Transformeringsretningen angiver, hvilken vej eller retning et lag roteres. I normaltilstanden roteres laget, som man kunne forvente. Hvis et lag roteres 10 grader til højre, vil laget blive gengivet som sådan. Denne opførsel er i modsætning til Korrigerende rotation.

  Korrigerende rotation bruges især til at reparere digitale billeder, der ikke er lige. Hvis billedet er 13 grader skævt, behøver du ikke forsøge at rotere med den vinkel. Ved at bruge Korrigerende rotation kan du rotere visuelt og få laget til at flugte med billedet. Fordi transformeringen er omvendt, eller udføres baglæns, vil billedet blive roteret med tilstrækkelig vinkel til at rette fejlen.

15 grader (Skift)

  15 grader (Skift) begrænser rotationen til vinkler, der er delelige med 15 grader.

#### 4.5.4. Dialogen til justering af Rotation

Figur 14.103. Dialogen til justering af Rotation

Vinkel

  Her kan du indstille rotationsvinklen fra -180° til +180° (dvs. 360°).

Centrum x/y

  Denne indstilling giver dig mulighed for at indstille rotationscentrets position repræsenteret ved et kryds omgivet af en cirkel i billedet. Ved at klikke og trække i dette punkt kan du også flytte centret uden for billedet. Standardmåleenheden er pixel, men du kan ændre den ved hjælp af rullelisten.

  Figur 14.104. Rotationscentrum

  Laget roteres omkring rotationscentrum uden for billedet

Knappen Justér igen

  Denne knap giver dig mulighed for at nulstille transformeringshåndtagene tilbage til den oprindelige firkantede form, mens du beholder den aktuelle transformation og zoomniveauet. Dette giver dig mulighed for at skabe mere komplekse transformeringer ved at lave transformeringen i flere trin.

| Bemærk
Du kan også rotere lag med Lag → Transformér → Fri rotation …. Se Afsnit 7.51, “Fri rotation”.

4.4. Beskæring |  | 4.6. Skalering

Report a bug in GIMP Rapportér en fejl i fejlsporing