### 3.15. Sløring/skarphed

Værktøjet Sløring/skarphed bruger den aktuelle pensel til lokalt at gøre billedet mere sløret eller skarpere. At sløre med det kan være nyttigt, hvis et element i dit billede skiller sig for meget ud, og du gerne vil blødgøre det. Hvis du vil sløre et helt lag eller en stor del af et lag, er det nok bedre at bruge et af Sløringsfiltrene. Retningen på et penselstrøg har ingen effekt: Hvis du vil have retningsbestemt sløring, skal du bruge værktøjet Udtværing.

I tilstanden “Gør skarpere” virker værktøjet ved at øge kontrasten, hvor penslen anvendes. En lille smule af dette kan være nyttigt, men for meget vil producere støj. Nogle af Forbedringsfiltrene, især Gør skarpere, gør et meget bedre arbejde med at skærpe områder i et lag.

| Vink
Du kan lave en mere sofistikeret pensel til at gøre skarpere med ved hjælp af værktøjet Kloning. For at gøre dette skal du starte med at duplikere det lag, du vil arbejde på, og køre et skarphedsfilter, såsom Gør skarpere, på kopien. Aktivér derefter Kloning, og i værktøjsindstillingerne skal du sætte Kilde til “Billedkilde” og Justering til “Registreret”. Indstil Uigennemsigtighed til en beskeden værdi (f.eks). 10. Derefter Ctrl-klikker du på kopien for at gøre den til kildebilledet. Hvis du nu maler på det oprindelige lag, vil du blande den skærpede version med den uskarpe version, der hvor penslen er påført.

Både sløring og skarphed fungerer trinvist: Hvis du bevæger penslen gentagne gange over et område, øges effekten med hver ekstra passage. Skyderen Hastighed giver dig mulighed for at bestemme, hvor hurtigt ændringerne akkumuleres. Skyderen Uigennemsigtighed kan dog bruges til at begrænse mængden af sløring, der kan produceres af et enkelt penselstrøg, uanset hvor mange passager der foretages med det.

#### 3.15.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Maleværktøjer → Sløring/skarphed.

- Ved at klikke på værktøjsikonet i Værktøjskassen.

- Ved at bruge tastaturgenvejen Skift+U.

#### 3.15.2. Ændringstaster

Se Maleværktøjernes fælles funktioner for en beskrivelse af de vigtigste ændringstaster, der har samme effekt på alle maleværktøjer.

Ctrl

  Hvis du holder Ctrl nede, skifter du mellem Sløring og Skarphed; det vender op og ned på den indstilling, der vises i værktøjsindstillingerne.

#### 3.15.3. Indstillinger

Figur 14.80. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Uigennemsigtighed, Pensel, Størrelse, Højde-breddeforhold, Vinkel, Mellemrum, Hårdhed, Kraft, Dynamik, Dynamikindstillinger, Anvend støj, Bløde strøg, Lås pensel til visning, Udvid lag
  Se Fælles indstillinger for maleværktøjer for en beskrivelse af værktøjsindstillinger, der gælder for mange eller alle maleværktøjer.
Hård kant

  Denne indstilling giver det slørede/skærpede område en hård kontur.

Konturændringstype (foldning)

  Gør mere sløret får hver pixel, der påvirkes af penslen, til at blive blandet med nabopixels og øger derved ligheden mellem pixels inden for penselstrøgsområdet. Gør skarpere får hver pixel til at blive mere forskellig fra sine naboer, end den tidligere var: Det øger kontrasten inden for penselstrøgsområdet. For meget skarphed medfører et grimt, fnugget udseende. Uanset hvilken indstilling du vælger her, kan du vende den om ved at holde Ctrl-tasten nede.

  “Foldning” refererer til en matematisk metode, hvor der anvendes matrixer.

Hastighed

  Skyderen Hastighed indstiller, hvor meget Sløring/Skarphed der anvendes.

3.14. Perspektivkloning |  | 3.16. Udtværing

Report a bug in GIMP Rapportér en fejl i fejlsporing