## 2. Tekst

### 2.1. Tilføj skrifttyper

GIMP bruger FreeType 2-skrifttypemotoren til gengivelse af skrifttyper og et system kaldet Fontconfig til at håndtere dem. FreeType 2 understøtter mange almindelige skrifttypefilformater.

Enhver skrifttype i Fontconfigs skrifttypesti er tilgængelig i GIMP. Derudover er enhver skrifttype, som er placeret i GIMP's Skrifttypemapper, tilgængelig i GIMP. Skrifttypemapper indstilles på siden Skrifttyper i indstillingerne for Mapper.

Som standard er der to Skrifttypemapper: Systemets GIMP-skrifttypemappe (som du ikke bør ændre), og en `skrifttypemappe` i din personlige GIMP-mappe. Du kan også tilføje yderligere skrifttypemapper, hvis du ønsker det.

- Linux

  Der er flere måder at installere en skrifttype på:

  - Brug et program som GNOME Skrifttyper eller KFontView for at installere skrifttypen.

  - Placér skrifttypen i mappen `~/.local/share/fonts/`. Dermed er skrifttypen kun tilgængelig for dig.

  - Har du administratorrettigheder, kan du placere skrifttypen i mappen `/usr/local/share/fonts/`. Dermed bliver skrifttypen tilgængelig for alle brugere.

  I begge tilfælde bliver skrifttypen tilgængelig for alle programmer, der bruger Fontconfig.

- Microsoft Windows

  Der er flere måder at installere en skrifttype på i hele systemet:

  - Træk skrifttypefilen ind i skrifttypemappen `C:\Windows\Fonts`.

  - Installér skrifttypen via appen Indstillinger. I Windows skal du gå til Indstillinger, vælge Tilpasning og derfra gå til Skrifttyper.

- macOS

  - Installér skrifttypen med programmet Skriftbog.

De installerede skrifttyper vises næste gang, du starter GIMP. Hvis du vil bruge den i en allerede kørende GIMP-instans, skal du trykke på knappen Opdatér i dialogen Skrifttyper.

| Bemærk
Hvis du af en eller anden grund løber ind i problemer med at installere en skrifttype på hele systemet, kan du prøve at installere skrifttypen i mappen `fonts` i din personlige GIMP-mappe i stedet (se ovenfor).

#### 2.1.1. Problemer med skrifttyper

I de fleste tilfælde skyldes problemer med skrifttyper forkert udformede skrifttypefiler eller forældede skrifttypeformater. Oplever du nedbrud ved opstart, når GIMP skanner dine skrifttypemapper, kan du som en hurtig løsning starte GIMP med kommandolinjetilvalget `--no-fonts`, men så vil du ikke kunne bruge tekstværktøjet.

Kapitel 9. Teksthåndtering |  | Kapitel 10. Forbedring af fotografier

Report a bug in GIMP Rapportér en fejl i fejlsporing