### 6.28. Sammenlæg synlige lag

Kommandoen Sammenlæg synlige lag lægger de lag, der er synlige, sammen til et enkelt lag. Synlige lag er dem, der er angivet i dialogen Lag med et “øje”-ikon.

| Bemærk
Med denne kommando forsvinder de oprindelige synlige lag. Med kommandoen Nyt fra synlig oprettes et nyt lag øverst i stakken, og de oprindelige synlige lag bevares.

#### 6.28.1. Aktivering af kommandoen

- Du kan tilgå denne kommando i hovedmenuen via Billede → Sammenlæg synlige lag …

- eller med tastaturgenvejen Ctrl+M.

#### 6.28.2. Beskrivelse af dialogen “Indstillinger for sammenlægning af lag”

Figur 16.69. Dialogen “Indstillinger for sammenlægning af lag”

Det endelige sammenlagte lag skal være:

  Synlige lag er de lag, der er markeret med et “øje”-ikon i dialogen Lag.

  - Udvides om nødvendigt: Det endelige lag er stort nok til at indeholde alle de sammenlagte lag. Bemærk venligst, at et lag i GIMP kan være større end billedet.

  - Beskæres til billedet: Det endelige lag er samme størrelse som billedet. Husk, at lag i GIMP kan være større end billedet selv. Alle lag i billedet, der er større end billedet, beskæres med denne indstilling.

  - Beskæres til det nederste lag: Det endelige lag har samme størrelse som det nederste lag. Hvis det nederste lag er mindre end nogle af de synlige lag, bliver det sidste lag klippet og trimmet til det nederste lags størrelse og placering.

Sammenlæg kun i de aktive grupper

  Denne selvforklarende indstilling aktiveres, når der findes en laggruppe.

Kassér usynlige lag

  Når denne indstilling er afkrydset, fjernes ikkesynlige lag fra lagstakken.

  Figur 16.70. Eksempel på “Sammenlæg synlige lag”

  Billedeksempel

  Før “Sammenlæg synlige lag” er anvendt: Tre lag; to lag er synlige

  Efter “Sammenlæg synlige lag” er anvendt, og “Kassér usynlige lag” ikke er afkrydset

  Efter “Sammenlæg synlige lag” er anvendt, og “Kassér usynlige lag” er afkrydset

6.27. Nidkær beskæring |  | 6.29. Sammenlæg billedets lag (fjern gennemsigtighed)

Report a bug in GIMP Rapportér en fejl i fejlsporing