### 3.8. Dialogen Skrifttyper

Figur 15.45. Dialogen Skrifttyper

Dialogen “Skrifttyper” bruges til at vælge skrifttyper til Tekstværktøjet. Den giver dig også mulighed for at opdatere listen over tilgængelige skrifttyper, hvis du tilføjer nye til dit system, mens GIMP kører.

#### 3.8.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → Skrifttyper;

- fra fanebladsmenuen i enhver dokbar dialog ved at klikke på fanebladsmenuknappen og vælge Tilføj faneblad → Skrifttyper

- fra Tekstværktøjets Værktøjsindstillinger. Hvis du klikker på knappen “Skrifttype”, kommer der en Skrifttypevælger frem. I nederste højre hjørne er der en knap, som åbner dialogen “Skrifttyper”.

I menuen Vinduer er der en liste over frigjorte vinduer, som kun findes, hvis mindst én dialog forbliver åben. I dette tilfælde kan du åbne dialogen “Skrifttyper” i hovedmenuen: Vinduer → Skrifttyper.

#### 3.8.2. Brug af dialogen Skrifttyper

Det mest grundlæggende, du kan gøre, er at vælge en skrifttype ved at klikke på den; denne skrifttype vil derefter blive brugt af Tekstværktøjet. Hvis du i stedet for at klikke og slippe holder venstre museknap nede med markøren placeret over skrifttypeeksemplet (“Aa”), dukker der et vindue op med et større teksteksempel (“Cølibatisk havfrue på brynjeklædt wc med plexiglas i zoo.”).

Gitter-/listetilstande

  Figur 15.46. Dialogen Skrifttyper

  Dialogen i gittervisning

  Dialogen i listevisning

  | Vink
  Ctrl+F åbner et søgefelt. Se Vis som liste

  I fanebladsmenuen for dialogen Skrifttyper kan du vælge mellem Vis som gitter og Vis som liste. I gittertilstand er skrifttyperne anbragt i et rektangulært layout. I listetilstand er de opstillet lodret, og hver række viser et eksempel på skrifttypens udseende (“Aa”) efterfulgt af skrifttypens navn.

Knapper

  Knapbjælken i bunden tilbyder følgende funktioner:

  Genskan skrifttypeliste

    Hvis du trykker på denne knap i bunden af dialogen, bliver systemets skrifttypeliste skannet igen. Det kan være nyttigt, hvis du tilføjer nye skrifttyper, mens GIMP kører, og gerne vil gøre dem tilgængelige for Tekstværktøjet. Du kan også skanne skrifttypelisten igen ved at højreklikke i skrifttypevisningen og vælge “Genskan skrifttypeliste” i den menu, der dukker op.

    | Vink
    Du kan ændre størrelsen på skrifttypens forhåndsvisning i dialogen ved hjælp af undermenuen “Størrelse af forhåndsvisning” i dialogens fanebladsmenu.

3.7. Angiv mærkater |  | 4. Dialoger relateret til billedhåndtering

Report a bug in GIMP Rapportér en fejl i fejlsporing