### 7.25. Tilføj lagmasker

Kommandoen Tilføj lagmasker … tilføjer lagmasker til de markerede lag. I dialogen kan du indstille de indledende egenskaber for maskerne. Hvis lagene allerede har en lagmaske, er dette menupunkt deaktiveret.

Med en lagmaske kan du definere, hvilke dele af laget der er uigennemsigtige, halvgennemsigtige eller gennemsigtige.

Se afsnittet Lagmasker for flere oplysninger.

#### 7.25.1. Aktivering af kommandoen

Du kan tilgå denne kommando

- i hovedmenuen via Lag → Maske → Tilføj lagmasker …

- i dialogen Lag via Slet lagmaske i dialogens genvejsmenu eller ved at klikke på ikonet nederst i dialogen

#### 7.25.2. Beskrivelse af dialogen “Tilføj lagmasker …”

Figur 16.95. Dialogen “Tilføj lagmasker …”

Indlæs lagmaske til

  I dialogen er der flere valgmuligheder for lagmaskens indledende indhold:

  Hvid (fuld uigennemsigtighed)

    Med denne indstilling vil lagmasken gøre hele laget helt uigennemsigtigt. Det betyder, at du ikke vil se nogen forskel på lagets udseende, før du maler på lagmasken.

  Sort (fuld gennemsigtighed)

    Med denne indstilling vil lagmasken gøre hele laget helt gennemsigtigt. Dette er repræsenteret på billedet ved et ternet mønster, som du skal male på for at gøre en del af laget synligt.

  Lagets alfakanal

    Med denne indstilling bruges indholdet af alfakanalen til at udfylde lagmasken. Selve alfakanalen ændres ikke, så gennemsigtigheden af delvist synlige områder øges, hvilket fører til et mere gennemsigtigt lag.

  Overfør lagets alfakanal

    Denne mulighed indstiller lagmasken ligesom den forrige mulighed, men nulstiller lagets alfakanal til fuld uigennemsigtighed bagefter. Effekten er at overføre gennemsigtighedsoplysningerne fra alfakanalen til lagmasken, så laget får samme udseende som før. Lagets synlighed bestemmes nu alene af lagmasken og ikke af alfakanalen. Hvis du er i tvivl, skal du vælge denne mulighed i stedet for “Lagets alfakanal”, fordi det vil efterlade udseendet uændret.

  Markering

    Denne indstilling konverterer den aktuelle markering til en lagmaske, så markerede områder er uigennemsigtige, og umarkerede områder er gennemsigtige. Hvis nogle områder er delvist markerede, kan du klikke på knappen Ekspresmaske for at hjælpe dig med at forudsige, hvad effekterne vil være.

  Gråtonekopi af lag

    Denne indstilling konverterer selve laget til en lagmaske. Det er især nyttigt, når du planlægger at tilføje nyt indhold til laget bagefter.

  Kanal

    Med denne indstilling initialiseres lagmasken med en markeringsmaske, du har oprettet før, og som er gemt i dialogen Kanaler. Bemærk, at de normale RGBA-kanaler ikke er en del af denne liste, den viser kun de ekstra kanaler, du har oprettet.

Invertér maske

  Hvis du afkrydser Invertér maske nederst i dialogen, bliver den resulterende maske inverteret, så gennemsigtige områder bliver uigennemsigtige og vice versa.

Når du klikker på knappen Tilføj, vises et miniaturebillede af lagmasken til højre for miniaturebilledet af laget i dialogen Lag.

7.24. Undermenuen “Maske” |  | 7.26. Anvend lagmasker

Report a bug in GIMP Rapportér en fejl i fejlsporing