### 6.19. Ændringstaster til handling på lærred

Figur 15.90. Indstillinger for ændringstaster

På denne side kan du ændre ændringstasterne for enhver af de tilgængelige knapper på dine inputenheder (mus, pen osv.) undtagen den primære knap. Dette kan bruges til at ændre de handlinger, der udføres på lærredet, når der trykkes på en bestemt knap i kombination med en ændringstast.

#### 6.19.1. Aktivér dialogen

Dialogen Indstillinger kan tilgås fra hovedmenuen via Redigér → Indstillinger.

#### 6.19.2. Indstillinger

Ændringstaster

Klik her for at indstille en knaps ændringstaster

  Hvis du klikker på denne knap med en af knapperne på dine inputenheder (undtagen den primære knap), kan du ændre den kommando, som hver ændringstast for den pågældende knap udfører, når den bruges.

  Når du klikker på den, vises en liste over de aktuelle kommandoer, der er tildelt hver af ændringstasterne for den knap, du klikkede på. Kun de ændringstaster, der har kommandoer knyttet til sig, vises. Du kan tilføje et nyt element til listen ved at klikke på knappen under listen eller fjerne en ændringstast, som du ikke har brug for, ved at klikke på knappen til højre for hvert element.

  Hvis du vil ændre, hvad en ændringstast gør, skal du klikke på listen, som viser dig alle tilgængelige valg. For at ændre den ændringstast, der udfører en kommando, skal du klikke på ændringstastkolonnen til venstre og trykke på den eller de ændringstaster, du gerne vil bruge. Flere ændringstaster er tilladt, f.eks. er Skift+Ctrl+midterste museknap (vist som knap 2 i “System Aggregated Pointer”) som standard knyttet til Rotér visningen 15 grader trinvist.

Nulstil gemte ændringstaster til standardværdier

  Ved at klikke på denne knap nulstilles alle ændringstaster for dine inputenheder til deres standardværdier.

6.18. Handlinger på lærredet |  | 6.20. Opførsel for retten ind på lærred

Report a bug in GIMP Rapportér en fejl i fejlsporing