### 3.5. Farveovergang

Dette værktøj udfylder som standard det markerede område med en farveovergang fra forgrunds- og baggrundsfarven, men der er mange muligheder. For at lave en farveovergang skal du trække markøren i den retning, du vil have farveovergangen til at gå, og du slipper museknappen, når du føler, at du har den rette placering og størrelse på din farveovergang. Farveovergangens blødhed afhænger af, hvor langt du trækker markøren. Jo kortere du trækker, jo skarpere bliver den.

Hvis du klikker og trækker uden for markeringen, vil kun en del af farveovergangen blive vist i markeringen.

Der er forbløffende mange ting, du kan gøre med dette værktøj, og mulighederne kan virke lidt overvældende i starten. De to vigtigste muligheder, du har, er farveovergangen og formen. Klikkes på Farveovergangsknappen i værktøjsindstillingerne dukker et vindue op, hvor du kan vælge mellem en række farveovergange, der følger med GIMP. Du kan også konstruere og gemme brugerdefinerede farveovergange. Yderligere oplysninger om farveovergange kan findes i Afsnit 6, “Farveovergange” og Afsnit 3.5, “Dialogen Farveovergange”.

Der er 11 forskellige former: Lineær, Bilineær, Radial, Kvadratisk, Konisk (symmetrisk), Konisk (asymmetrisk), Formet (vinklet), Formet (sfærisk), Formet (forsænket), Spiral (med uret) og Spiral (mod uret); disse er beskrevet i detaljer nedenfor. “Formet”-indstillingerne er de mest interessante: De får farveovergangen til at følge formen på markeringsgrænsen, uanset hvor snoet den er. I modsætning til de andre former påvirkes Formet-farveovergange ikke af længden eller retningen på den linje, du tegner: For dem såvel som alle andre typer farveovergange skal du klikke inde i markeringen og bevæge musen, men en Formet vises på samme måde, uanset hvor du klikker, eller hvordan du bevæger dig.

| Vink
Tjek indstillingen Forskel i tilstandsmenuen, hvor det at gøre det samme (selv med fuld uigennemsigtighed) vil resultere i fantastiske hvirvlende mønstre, der ændrer sig og tilføjes, hver gang du trækker markøren.

#### 3.5.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Maleværktøjer → Farveovergang.

- Ved at klikke på værktøjsikonet i Værktøjskassen.

- Ved at bruge tastaturgenvejen G.

#### 3.5.2. Indstillinger

Figur 14.53. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Uigennemsigtighed
  Se Fælles indstillinger for maleværktøjer for en beskrivelse af værktøjsindstillinger, der gælder for mange eller alle maleværktøjer.
Farveovergang

  Der kan vælges en række forskellige farveovergangsmønstre i rullelisten. Værktøjet skaber et skyggemønster, der skifter fra forgrunds- til baggrundsfarve eller introducerer andre farver i den retning, brugeren bestemmer ved at tegne en linje i billedet. Hvis man klikker på Omvendt, vendes farveovergangens retning med den virkning, at forgrunds- og baggrundsfarverne byttes om.

  Til højre er der en knap til at åbne dialogen Farveredigering.

Blandefarverum

  - Perceptuel RGB: Når denne indstilling er valgt, er Blandefarverummet sRGB. Dette er standardindstillingen.

  - Lineær RGB: Når denne indstilling er valgt, er Blandefarverummet lineariseret sRGB (defineret af sRGB-primærerne og en lineær tonegengivelseskurve). Dette resulterer i farveovergange, der ligner lysets fysiske opførsel. Denne indstilling skal bruges, hvis farven, som målt med et kolorimeter, skal ændre sig lineært med afstanden fra farvestoppene i farveovergangen.

  - CIE Lab: Når denne indstilling er valgt, er Blandefarverummet CIE L*a*b*. Dette perceptuelt ensartede farverum bruges til at modellere den menneskelige opfattelse af farveblanding.

Form

  GIMP indeholder 11 former, som kan vælges i rullelisten. Detaljer om hver af formerne er givet nedenfor.

  Figur 14.54. Eksempler på farveovergangsformer

  Lineær

  Bilineær

  Radial

  Lineær

    Denne farveovergang begynder med forgrundsfarven ved startpunktet for den tegnede linje og overgår lineært til baggrundsfarven ved slutpunktet.

  Bilineær

    Denne farveovergang fortsætter i begge retninger fra startpunktet i en afstand, der bestemmes af længden på den tegnede linje. Den er f.eks. nyttig til at give indtryk af en cylinder.

  Radial

    Denne farveovergang giver en cirkel med forgrundsfarven i midten og baggrundsfarven uden for cirklen. Det giver indtryk af en kugle uden retningsbestemt belysning.

  Kvadrat, Formet

    Figur 14.55. Eksempler på kvadratiskformede farveovergange

    Kvadrat

    Formet (vinklet)

    Formet (sfærisk)

    Formet (forsænket)

    Der er fire former, som er variationer over et kvadrat: Kvadrat, Formet (vinklet), Formet (sfærisk) og Formet (forsænket). De placerer alle forgrundsfarven i midten af et kvadrat, hvis midte er ved starten af den tegnede linje, og hvis halve diagonal er længden af den tegnede linje. De fire muligheder giver en række forskellige måder at beregne farveovergangen på; prøv dig frem for at se forskellene.

  Konisk (symmetrisk), Konisk (asymmetrisk)

    Figur 14.56. Eksempler på koniske farveovergange

    Konisk (symmetrisk)

    Konisk (asymmetrisk)

    Formen Konisk (symmetrisk) giver fornemmelsen af at kigge ned på spidsen af en kegle, som ser ud til at blive belyst med baggrundsfarven fra en retning, der bestemmes af retningen på den tegnede linje.

    Konisk (asymmetrisk) ligner Konisk (symmetrisk) bortset fra, at “keglen” ser ud til at have en kant, hvor linjen er tegnet.

  Spiral (med uret), Spiral (mod uret)

    Figur 14.57. Eksempler på spiralfarveovergange

    Spiral (med uret)

    Spiral (mod uret)

    Formen Spiral giver spiraler, hvis gentagelsesbredde bestemmes af længden på den tegnede linje.

Gentag

  - Ingen (udvid) er standard.

  - Ingen (afkort): Områder før og efter slutpunkterne afkortes.

  - Savtakket bølge: Det savtakkede mønster opnås ved at begynde med forgrundsfarven, gå over mod baggrundsfarveen og derefter begynde forfra med forgrundsfarven.

  - Trekantet bølge: Starter med forgrundsfarven, skifter til baggrundsfarven og skifter derefter tilbage til forgrundsfarven.

Forskydning

  Forskydning gør det muligt at øge farveovergangens “hældning”. Den bestemmer, hvor langt fra det klikkede startpunkt hældningen skal begynde.

  Figur 14.58. Eksempel på forskydning

  Øverst: Forskydning = 0; nederst: Forskydning = 50 %

Rastersimulering

  Rastersimulering er forklaret i Ordlisten.

Adaptiv udjævning

  Dette er et mere sofistikeret middel til at udjævne den “takkede” effekt af en skarp farveovergang langs en skrå eller buet linje. For at finde ud af, hvad der fungerer bedst i dit tilfælde, må du selv afprøve det.

Øjeblikkelig-tilstand

  | Advarsel
  Indstillingen skal være aktiveret (også med Skift), før du begynder at tegne farveovergangen.

  Når denne indstilling er markeret, forsvinder farveovergangslinjen, så snart du slipper museknappen. Du kan ikke redigere farvestop, før du anvender farveovergangsudfyldningen.

Redigér aktiv farveovergang

  Når denne indstilling er markeret, oprettes den brugerdefinerede farveovergang ikke automatisk, men skal oprettes manuelt. Indstillingen kan aktiveres, før du begynder at tegne farveovergangen, eller hvis den aktive farveovergang ikke er den brugerdefinerede farveovergang. Gør det muligt at ændre farveovergange, der kan gemmes af brugeren, direkte i stedet for at oprette kopier af dem.

#### 3.5.3. Redigering af Farveovergang

Redigering på lærredet

  Alle funktionerne i dialogen Farveovergangsredigering er tilgængelige direkte på lærredet. Du kan oprette og slette farvestop, vælge og flytte dem, tildele farver til farvestop, ændre blanding og farve for segmenter mellem farvestop samt oprette farvestop fra midtpunkter.

  Vælg en farveovergang i dialogen Farveovergang. Klik og træk på lærredet. Der tegnes en linje, og farveovergangen vises. Du kan redigere denne farveovergang ved at flytte musemarkøren på denne linje. Så snart du forsøger at redigere farveovergangen, opretter GIMP en brugerdefineret farveovergang, som er en kopi af den valgte farveovergang. Den bliver den aktive farveovergang og bevares på tværs af sessioner. Her bruger vi farveovergangen Abstract 3.

  Farveovergangen Abstract 3 med endepunkter

  I begge ender af linjen kan du se et Startendepunkt og et Slutendepunkt. Klik og træk i et endepunkt (musemarkøren ledsages af et kryds, der bevæger sig) for at flytte det, hvorhen du vil på din skærm. Der vises et lille vindue med data om det valgte endepunkt: musens position (koordinaternes oprindelse er øverste venstre hjørne af billedet eller markeringen), farveovergangens startfarve (venstre) og slutfarve (højre).

  Endepunkt flyttet

  | Bemærk
  Hvis du kun flytter endepunkter, er den brugerdefinerede farveovergang ikke oprettet endnu.

  På linjen kan du se flere små kvadrater. Det er Stoppunkter, der opdeler farveovergangen i segmenter. Du kan redigere segmenter separat. Klik og træk et stop for at flytte det (det aktive endepunkt får en gul farve). Så snart du flytter et stop, oprettes den brugerdefinerede farveovergang. Det lille datavindue viser en knap, der giver dig mulighed for at fjerne det aktive stop.

  Stoppunkt flyttet og datavinduet

  Hvis du flytter musemarkøren på linjen, vises et Midtpunkt. To knapper dukker op i det lille datavindue: til oprettelse af et nyt stop ved midtpunktet, og til centrering af midtpunktet.

  For stop og midtpunkter henviser Placering til farveovergangslinjen: 0 er startendepunktet, 100 er slutendepunktet.

  Blanding: Du kan ændre blandingstilstanden mellem to stop ved hjælp af rullelisten. Indstillingen Trin skaber en overgang med hård kant mellem de to tilstødende farvestop ved midtpunktet.

  Figur 14.59. Eksempel på indstillingen “Trin”

  Oprindelig farveovergang

  Trin anvendt ved Midtpunkt2

  Skift af farve: I stop- og slutdatavinduer har du farveknapper med en rulleliste. Standardindstillingen er Fast; det betyder, at farvevalget vil være uafhængigt af forgrunds- og baggrundsfarver. Klik på en farveknap for at åbne en farvevælger.

Ændringstaster

  Ctrl bruges til at skabe lige linjer, der er begrænset til trin på 15°.

  Alt eller Ctrl+Alt for at flytte hele linjen.

Farveovergangsredigering

  Se Afsnit 3.5.3, “Farveovergangsredigering”.

3.4. Spandudfyldning |  | 3.6. Blyant

Report a bug in GIMP Rapportér en fejl i fejlsporing