### 8.25. Sammensæt

#### 8.25.1. Overblik

Figur 16.172. Eksempel på kommandoen “Sammensæt”

Opsplittet billede (RGB-opsplitning)

“Sammensæt” anvendt

Denne kommando konstruerer et billede fra flere gråtonebilleder eller -lag f.eks. fra udtrukne RGB-, HSV- osv. komponenter. Man kan også opbygge et billede fra gråtonebilleder eller -lag, der er oprettet uafhængigt af hinanden.

#### 8.25.2. Aktivering af kommandoen

Du kan tilgå denne kommando i hovedmenuen via Farver → Komponenter → Sammensæt …. Kommandoen er aktiv, hvis billedet er i gråtoner.

#### 8.25.3. Indstillinger

Figur 16.173. Indstillinger for kommandoen “Sammensæt”

Sæt kanaler sammen

  Her kan du vælge det farverum, der skal bruges: RGB, HSV osv. De tilgængelige muligheder er beskrevet for kommandoen Opsplit.

Kanalrepræsentationer

  Giver dig mulighed for at vælge, hvilket lag eller billede der skal bruges til hver kanal. Du kan f.eks. bruge denne mulighed til at ombytte farvekanaler:

  Figur 16.174. Eksempel på Kanalrepræsentationer: ombytning af to kanaler

  Oprindeligt billede

  Opsplittet i lag

  Sammensat billede efter brug af Kanalrepræsentationer til at ombytte den røde og grønne kanal

  Maskeværdi: I stedet for at vælge et lag eller et billede til at opbygge kanalen, kan du give kanalen en værdi fra 0 til 255. Men bemærk, at mindst én kanal skal dannes ud fra et lag eller et billede.

| Vink
Hvis du bruger andre indstillinger i Sammensæt, end da du brugte Opsplit (for eksempel et billede, der er opsplittet i RGB og derefter sat sammen igen til Lab), vil du få interessante farveeffekter. Prøv dig frem!

8.24. Monomikser |  | 8.26. Opsplit

Report a bug in GIMP Rapportér en fejl i fejlsporing