### 3.12. Kloning

Værktøjet Kloning bruger den aktuelle pensel til at kopiere fra et billede eller et mønster. Det har mange anvendelsesmuligheder: En af de vigtigste er at reparere problemområder i digitale fotos ved at “male dem over” med pixeldata fra andre områder. Denne teknik tager et stykke tid at lære, men i hænderne på en dygtig bruger er den meget effektiv. En anden vigtig anvendelse er at tegne mønstrede linjer eller kurver. Se Mønstre for eksempler.

Hvis du vil klone fra et billede i stedet for et mønster, skal du fortælle GIMP, hvilket billede du vil kopiere fra. Det gør du ved at holde Ctrl-tasten nede og klikke på det ønskede kildebillede. Før du har indstillet kilden på denne måde, kan du ikke male med Kloning: Værktøjsmarkøren fortæller dig dette ved at vise .

Klones der fra et mønster, er mønsteret fliselagt; det vil sige, at når det punkt, du kopierer fra, bevæger sig forbi en af kanterne, springes der til den modsatte kant og fortsættes, som om mønsteret blev gentaget side om side i det uendelige. Når du kloner fra et billede, sker dette ikke: Hvis du går ud over kanterne på kilden, stopper Kloning med at lave ændringer.

Du kan klone fra enhver tegneflade (dvs. ethvert lag, enhver lagmaske eller kanal) til enhver anden tegneflade. Du kan endda klone til eller fra markeringsmasken ved at skifte til Ekspresmaske-tilstand. Hvis det betyder, at du skal kopiere farver, som målet ikke understøtter (f.eks. kloning fra et RGB-lag til et indekseret lag eller en lagmaske), vil farverne blive konverteret til de tættest mulige tilnærmelser.

#### 3.12.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Maleværktøjer → Kloning.

- Ved at klikke på værktøjsikonet i Værktøjskassen.

- Ved at bruge tastaturgenvejen C.

#### 3.12.2. Ændringstaster

Se Maleværktøjers ændringstaster for en beskrivelse af ændringstaster, der har samme effekt på alle maleværktøjer.

Ctrl

  Ctrl-tasten bruges til at vælge kilden, hvis du kloner fra et billede. Den har ingen effekt, hvis du kloner fra et mønster. Du kan klone fra et hvilket som helst lag i et hvilket som helst billede ved at klikke på billedvisningen med Ctrl-tasten nede, mens laget er aktivt (som vist i dialogen Lag). Hvis Justering er sat til Ingen, Justeret eller Fast i værktøjsindstillingerne, bliver det punkt, du klikker på, udgangspunktet for kloning: Billeddataene i det punkt vil blive brugt, når du begynder at male med Kloning. I kildevalgstilstand ændres markøren til et trådkorssymbol .

#### 3.12.3. Indstillinger

Figur 14.70. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj.

Tilstand, Uigennemsigtighed, Pensel, Størrelse, Højde-breddeforhold, Vinkel, Mellemrum, Hårdhed, Kraft, Dynamik, Dynamikindstillinger, Anvend støj, Bløde strøg, Lås pensel til visning, Udvid lag
  Se Fælles indstillinger for maleværktøjer for en beskrivelse af værktøjsindstillinger, der gælder for mange eller alle maleværktøjer.
Kilde

  Det valg, du foretager her, bestemmer, om data skal kopieres fra mønsteret vist ovenfor eller fra et af de billeder, du har åbent.

  Billede

    Hvis du vælger Billede som kilde, skal du fortælle GIMP, hvilket lag der skal bruges som kilde, ved at Ctrl-klikke på det, før du kan male med værktøjet.

    Basér farve på alle lag: Når denne indstilling er aktiveret, beregnes farven ikke kun ud fra værdierne i det aktive lag, men fra alle synlige lag.

    Mere information kan findes i Ordlisten.

    Example image showing the cloned pixels in the upper left corner.

    Layers dialog showing the new layer with the cloned pixels.

  Mønster

    Ved at klikke på mønstersymbolet åbnes dialogen Mønstre, som du kan bruge til at vælge det mønster, du vil male med. Denne mulighed er kun relevant, hvis du kloner fra en mønsterkilde.

Justering

  Justeringstilstanden definerer forholdet mellem penselplaceringen og kildeplaceringen.

  I de følgende eksempler bruger vi et kildebillede med et område, der skal klones fra, og et destinationsbillede, hvor der klones til (det kan være et lag i kildebilledet).

  Figur 14.71. Oprindelige billeder til kloningsjustering

  Vi vil bruge den største pensel med Blyanten. Kilden er her repræsenteret med et kors med en cirkel omkring.

  Et billede kun med en ensfarvet baggrund. Vi tegner tre kloningsstrøg efter hinanden.

  Ingen (udvid)

    I denne tilstand behandles hvert penselstrøg separat. For hvert strøg kopieres det punkt, hvor du først klikker, fra kildens oprindelse; der er intet forhold mellem ét penselstrøg og et andet. I ikkejusteret tilstand vil forskellige penselstrøg normalt støde sammen, hvis de skærer hinanden.

    Eksempel nedenfor: Ved hvert nyt penselstrøg vender kilden tilbage til sin udgangsposition. Det samme område klones altid.

    Figur 14.72. “Ingen” kloningsjustering

  Justeret

    I denne tilstand indstiller det første klik, du laver, når du maler, forskydningen mellem kildens oprindelse og det klonede resultat, og alle efterfølgende penselstrøg bruger den samme forskydning. På den måde kan du bruge lige så mange penselstrøg, du vil, og de vil alle sammen passe fint ind i hinanden.

    Hvis du vil ændre forskydningen, skal du vælge en ny kildeoprindelse ved at klikke med Ctrl-tasten trykket ned.

    I eksemplet nedenfor beholder kilden ved hvert nyt penselstrøg den samme forskydning, som den havde ved det forrige penselstrøg. Så der er ingen kloningsforskydning for det første penselstrøg. For de følgende penselstrøg ender kilden uden for kildebilledets lærred; deraf det afkortede forløb.

    Figur 14.73. “Justeret” kloningsjustering

  Registreret

    Tilstanden “Registreret” er forskellig fra de andre justeringstilstande. Når du kopierer fra et billede, vil et Ctrl-klik registrere et kildelag. Når du derefter maler i et mållag, klones hver tilsvarende pixel (pixel med samme forskydning) fra kildelaget. Dette er nyttigt, når du vil klone dele af et billede fra et lag til et andet lag i det samme billede. (Men husk, at du også kan klone fra et billede til et andet billede).

    Ved hvert penselstrøg overtager kilden musemarkørens position i destinationslaget. I det følgende eksempel er destinationslaget mindre end kildelaget, så der er ikke noget afkortet forløb.

    Figur 14.74. “Registreret” kloningsjustering

  Fast

    Med denne tilstand vil du male med kildens oprindelse, i modsætning til tilstandene Ingen eller Justeret, selv når du tegner en linje. Kilden vil ikke blive flyttet.

    Se, at kilden forbliver fast. Det samme lille område gengives identisk på en strammere måde:

    Figur 14.75. “Fast” kloningsjustering

Hård kant

  Denne indstilling giver det klonede område en hård kontur.

#### 3.12.4. Flere oplysninger

Gennemsigtighed

  Værktøjet Klonings effekt på gennemsigtighed er lidt kompliceret. Du kan ikke klone gennemsigtighed: Hvis du forsøger at klone fra en gennemsigtig kilde, sker der ikke noget med målet. Hvis du kloner fra en delvist gennemsigtig kilde, vægtes effekten med kildens uigennemsigtighed. Så hvis vi antager 100 % uigennemsigtighed og en hård pensel:

  - Kloning af gennemskinnelig sort på hvid giver grå.

  - Kloning af gennemskinnelig sort på sort giver sort.

  - Kloning af gennemskinnelig hvid på hvid giver hvid.

  - Kloning af gennemskinnelig hvid på sort giver grå.

  Kloning kan aldrig øge gennemsigtigheden, men medmindre “bevar gennemsigtighed” er slået til for laget, kan det reducere den. Kloning af et uigennemsigtigt område på et gennemsigtigt område giver et uigennemsigtigt resultat; kloning af et gennemsigtigt område på et andet gennemsigtigt område giver en øget uigennemsigtighed.

“Filter”pensler

  Der er et par ikke indlysende måder at bruge Kloning på til at opnå effektfulde resultater. En ting, du kan gøre, er at skabe “Filterpensler”, dvs. skabe effekten af at anvende et filter med en pensel. For at gøre dette skal du duplikere det lag, du vil arbejde på, og anvende filteret på kopien. Aktivér derefter værktøjet Kloning, og sæt Kilde til “Billedkilde” og Justering til “Registreret”. Ctrl-klik på det filtrerede lag for at indstille det som kilde, og mal på det oprindelige lag: Du vil så i virkeligheden male de filtrerede billeddata på det oprindelige lag.

Oversigtspensel

  Du kan bruge en lignende fremgangsmåde til at efterligne Photoshops “Oversigtspensel”, som giver dig mulighed for selektivt at fortryde eller gentage ændringer ved hjælp af en pensel. For at gøre dette skal du starte med at duplikere billedet; gå derefter tilbage til den ønskede tilstand i billedets historik, enten ved at fortryde eller ved at bruge dialogen Fortryd historik. (Dette skal gøres i det oprindelige billede, ikke i kopien, fordi duplikering af et billede ikke duplikerer fortrydelseshistorikken). Aktivér nu Kloning, og sæt Kilde til “Billedkilde” og Justering til “Registreret”. Ctrl-klik på et lag fra det ene billede, og mal på det tilsvarende lag fra det andet billede. Afhængigt af hvordan du gør det, får du enten en “fortrydelsespensel” eller en “omgørelsespensel”.

3.11. MyPaint-pensel |  | 3.13. Reparation

Report a bug in GIMP Rapportér en fejl i fejlsporing