### 2.2. Rektangulær markering

Værktøjet Rektangulær markering er designet til at markere rektangulære områder i det aktive lag. Det er det mest basale af markeringsværktøjerne, men meget almindeligt brugt. For information om markeringer, og hvordan de bruges i GIMP, se Markeringer; for information om funktioner, der er fælles for alle markeringsværktøjer, se Markeringsværktøjer.

Værktøjet bruges også til at gengive et rektangel i et billede. For at gengive et udfyldt rektangel skal du oprette en rektangulær markering og derefter udfylde den ved hjælp af værktøjet Spandudfyldning. For at skabe et rektangulært omrids er den enkleste og mest fleksible tilgang at lave en rektangulær markering og derefter optegne den.

#### 2.2.1. Aktivér værktøjet

Der er forskellige måde at aktivere værktøjet på:

- I hovedmenuen: Værktøjer → Markeringsværktøjer → Rektangulær markering.

- Ved at klikke på værktøjsikonet i Værktøjskassen.

- Ved at bruge tastaturgenvejen R.

#### 2.2.2. Ændringstaster

| Bemærk
Se Markeringsværktøjer for at få hjælp til ændringstaster, der påvirker alle disse værktøjer på samme måde. Kun indstillinger, der er specifikke for dette værktøj, forklares her.

Ctrl

  Trykker du på tasten Ctrl, efter du har påbegyndt markeringen, og holder den nede, indtil du er færdig, bruges dit startpunkt som centrum for det markerede rektangel i stedet for et hjørne. Bemærk, at hvis du trykker på Ctrl-tasten før du begynder at markere, vil den resulterende markering blive trukket fra den eksisterende markering. Markøren bliver til

Skift

  Trykker du på tasten Skift, før du starter markeringen, vil den resulterende markering blive tilføjet til den eksisterende. Markøren bliver til

  Trykker du på Skift efter at have startet din markering, slår du tilstanden Fast til eller fra, og hvis du holder den nede, indtil du er færdig, begrænses markeringen til et kvadrat, hvis det er din første markering. Senere, med standardindstillingen Højde-breddeforhold, vil dit valg respektere størrelsesforholdet for det forrige valg.

Ctrl+Skift

  Trykker du på begge taster, efter du har startet din markering, kombineres de to effekter, så du får en firkantet markering centreret omkring dit startpunkt. Bemærk, at hvis du trykker på disse taster, før du starter din markering, gennemskærer den resulterende markering den eksisterende, og markøren ændrer form i overensstemmelse hermed:

#### 2.2.3. Værktøjsmanipulation

Figur 14.6. Eksempel på rektangulær markering.

Når dette værktøj er valgt, ser musemarkøren sådan ud, når den er over billedet: . Et træk og slip gør det muligt at få en rektangulær (eller kvadratisk) form. Når museknappen slippes, afgrænser en stiplet linje (“marcherende myrer”) markeringen. Det er ikke nødvendigt at justere markeringen præcist; du kan nemt ændre størrelsen senere.

Når markøren bevæger sig på lærredet, ændres markøren og markeringens udseende:

- uden for markeringen ser det ud som før. Dette gør det muligt at designe en ny markering, men sletter den eksisterende, hvis dette ikke kombineres med en handling med den relevante tast for at tilføje eller trække en anden markering fra som beskrevet i forrige afsnit.

- i de perifere dele af markeringen skifter musemarkøren til forskellige former, og et rektangulært markeret område vises. Disse håndtag giver dig mulighed for at ændre størrelsen på markeringen. I markeringshjørner skifter markøren form alt efter sammenhængen; for eksempel i nederste højre hjørne bliver den til: . Så ved at klikke og trække i disse områder kan du forstørre eller formindske markeringens størrelse. Over medianmarkeringsdele (i siden, nede eller oppe) ændres markøren til forskellige former i forhold til sammenhængen. Når musemarkøren f.eks. er over den midterste højre side, ser markøren sådan ud: . Så du kan klikke og trække for at forstørre eller formindske markeringsstørrelsen ved at flytte den valgte grænse.

- inde i det centrale markeringsområde ser musemarkøren ud som normalt, når man manipulerer objekter, dvs.: . Så kan du flytte hele markeringen ved at klikke og trække.

Hvis Fremhæv er afkrydset, bliver dit arbejde desuden lettere, fordi det, der er uden for markeringen, vil være mørkere end det, der er i markeringen, og så virker markeringen fremhævet.

| Vink
Hvis du bruger flyttetasterne, kan du flytte markeringen eller ændre dens størrelse i trin á en pixel. Hvis du bruger den i kombination med Skift, kan du flytte den i trin á 25 pixel.

Figur 14.7. Følsomme markeringsområder

Visning af alle mulige markører som funktion af deres lokalisering i forhold til markeringsområdet.

Når du har oprettet og ændret markeringen, skal du afslutte denne redigeringstilstand (og bekræfte eventuelle ændringer). Det kan du gøre med et enkelt klik inde i markeringen eller ved at trykke på Enter-tasten. Eller du kan bare bruge et værktøj, som ikke er et markeringsværktøj, og f.eks. udfylde eller male markeringen.

#### 2.2.4. Indstillinger

Figur 14.8. Dialogen Værktøjsindstillinger

Normalt vises værktøjsindstillingerne i et vindue under Værktøjskassen, så snart du aktiverer et værktøj. Hvis de ikke gør, kan du få adgang til dem fra hovedmenuen via Vinduer → Dokbare vinduer → Værktøjsindstillinger, som åbner indstillingsvinduet for det valgte værktøj. Man kan også få adgang til de tilgængelige værktøjsindstillinger ved at dobbeltklikke på det tilsvarende værktøjsikon i Værktøjskassen.

Tilstand, Kantudjævning, Udtynd kanter

  | Bemærk
  Se Indstillinger for markeringsværktøjer for at få hjælp til indstillinger, der er fælles for alle disse værktøjer. Kun indstillinger, der er specifikke for dette værktøj, forklares her.

Afrundede hjørner

  Aktiverer du denne indstilling, vises en skyder. Den kan bruges til at justere den radius, der bruges til at afrunde hjørnerne i markeringen.

Udvid fra midten

  Aktiverer du denne indstilling, bruges det punkt, hvor markeringen startes ved at trykke på museknappen, som centrum for det markerede område.

Fast

  Denne menu giver dig mulighed for at begrænse rektanglets form på forskellige måder.

  Højde-breddeforhold

    Denne indstilling giver dig mulighed for at designe og ændre størrelsen på markeringen, mens forholdet mellem højde og bredde holdes fast og skrives i det relevante felt. Som standard er forholdet 1:1 (et kvadrat), men det kan ændres. Med de to små landskabs- og billedikoner kan du invertere dette forhold.

  Bredde

    Fastlås markeringens bredde.

  Højde

    Fastlås markeringens højde.

  Størrelse

    Fastlås markeringens højde og bredde.

Placering

  Disse to tekstfelter indeholder de aktuelle vandrette og lodrette koordinater for markeringens øverste venstre hjørne. Du kan bruge disse felter til en præcis justering af markeringens placering.

Størrelse

  Disse to tekstfelter indeholder markeringens aktuelle højde og bredde. Du kan bruge disse felter til en præcis justering af markeringens størrelse.

Fremhæv

  Hvis du aktiverer denne indstilling, fremhæves det valgte område af en omgivende maske, der gør visuel udvælgelse meget lettere.

Hjælpelinjer

  Med denne menu kan du vælge den type hjælpelinjer, der skal vises i markeringen for at gøre det lettere at lave en markering, der overholder reglerne for fotokomposition.

  Der er seks tilgængelige muligheder:

  - Ingen hjælpelinjer

  - Centerlinjer

  - Tredjedele

  - Femtedele

  - Gyldne snit

  - Diagonale linjer

Formindsk automatisk

  Denne indstilling er aktiv, når der tegnes en rektangulær markering. Hvis du klikker på knappen Formindsk automatisk, vil markeringen automatisk skrumpe til den nærmeste rektangulære form, der inkluderer elementer i markeringen. Algoritmen til at finde det bedste rektangel at skrumpe til er “intelligent”, hvilket i dette tilfælde betyder, at den nogle gange gør overraskende sofistikerede ting, og nogle gange gør overraskende mærkelige ting. Under alle omstændigheder, hvis det område, du vil vælge, har en ensfarvet omkreds, vil auto-krympning altid udvælge det korrekt. Bemærk, at den resulterende markering ikke behøver at have samme form som den, du trækker ud.

  Figur 14.9. Eksempel på Formindsk automatisk

  Billede med to tydelige elementer markeret

  Formindsk automatisk anvendt

Formindsk forenet

  Hvis Basér farve på alle lag også er aktiveret, vil Formindsk automatisk bruge pixeloplysningerne fra den synlige visning af billedet i stedet for kun fra det aktive lag.

  Mere information kan findes i Ordlisten.

2. Markeringsværktøjer |  | 2.3. Elliptisk markering

Report a bug in GIMP Rapportér en fejl i fejlsporing