### 8.10. Niveauer

Værktøjet Niveauer har funktioner, der ligner dialogen Histogram, men kan også ændre intensitetsområdet for det aktive lag eller markering i hver kanal. Værktøjet bruges til at gøre et billede lysere eller mørkere, til at ændre kontrasten eller til at korrigere et dominerende farvestik.

#### 8.10.1. Aktivér værktøjet

Der er forskellige måde at aktivere værktøjet på:

- i hovedmenuen: Farver → Niveauer …

- ved at klikke på værktøjsikonet i Værktøjskassen, hvis dette værktøj er installeret der. Der henvises til Afsnit 6.13, “Værktøjskasse”.

#### 8.10.2. Indstillinger

Figur 16.132. Indstillinger for værktøjet Niveauer

Forudindstillinger, Indstillinger for blanding, Forhåndsvisning, Anvend filter straks, Opdelt visning

  | Bemærk
  These options are described in Afsnit 8.1.2, “Fælles funktioner for Farver”.

Kanal

  Du kan vælge den specifikke kanal, som værktøjet skal virke på:

  - Værdi ændrer værdien af alle RGB-kanaler i billedet: Billedet bliver mørkere eller lysere.

  - Rød, Grøn og Blå virker på en bestemt farvekanal: Billedet får mere eller mindre farve. Husk, at tilføjelse eller fjernelse af en farve resulterer i fjernelse eller tilføjelse af komplementærfarven.

  - Alfa virker på halvgennemsigtige lag eller markeringer: Her betyder mørk mere gennemsigtighed, og hvid er helt uigennemsigtig. Dit billede skal have en alfakanal, ellers er denne mulighed deaktiveret.

  - Nulstil kanal gendanner den oprindelige indstilling for den valgte kanal.

Lineær, Ikkelineær, Perceptuel

  Disse tre knapper bestemmer, om tonegengivelsen (TRC) skal vises ved hjælp af en lineær, ikkelineær eller perceptuel x-akse.

Lineært histogram, Logaritmisk histogram

  Disse to knapper bestemmer, om histogrammet skal vises med en lineær eller logaritmisk y-akse. For billeder taget fra fotografier er den lineære tilstand mest anvendelig. For billeder, der indeholder store områder med konstant farve, vil et lineært histogram dog ofte blive domineret af en enkelt bjælke, og et logaritmisk histogram vil ofte være mere nyttigt.

Inputniveauer

  Hovedområdet er en grafisk repræsentation af det aktive lags eller markerings indhold af mørke (skygger), mellem og lyse (højlys) toner (histogrammet). De er på abscissen (den vandrette akse) fra niveau 0 (sort) til niveau 255 (hvid). Antallet af pixels for et niveau er på ordinataksen (den lodrette akse). Kurveoverfladen repræsenterer alle billedets pixels for den valgte kanal. Et velafbalanceret billede er et billede med niveauer (toner) fordelt over hele området. Et billede med en overvejende blå farve vil f.eks. give et histogram, der er forskudt til venstre i de grønne og røde kanaler, hvilket betyder, at der mangler grøn og rød i højlysene.

  Niveauområdet kan ændres på tre måder:

  - Tre trekanter som skydere: en sort til mørke toner (skygger), en grå til mellemtoner (gamma), en hvid til lyse toner (højlys).

    Den sorte skyder bestemmer sortpunktet: Alle pixels med denne værdi eller mindre vil være sorte (ingen farve hvis en farvekanal er valgt / gennemsigtig med alfakanalen valgt).

    Den hvide skyder bestemmer hvidpunktet: Alle pixels med denne værdi eller større vil være hvide (helt farvede hvis en farvekanal er valgt / helt uigennemsigtig med alfakanalen valgt).

    Den grå skyder bestemmer midtpunktet: Hvis man går til venstre, mod sort, bliver billedet lysere (mere farvet / mere uigennemsigtigt). Hvis du går til højre, mod hvid, bliver billedet mørkere (mindre farvet / mere gennemsigtigt).

  - To pipetter: Når du klikker på dem, bliver musemarkøren til en pipette. Når du så klikker på billedet, bestemmes sort- eller hvidpunktet i henhold til den valgte pipette. Brug den venstre, mørke til at bestemme sortpunktet; brug den højre, hvide til at bestemme hvidpunktet.

  - Tre numeriske tekstfelter til direkte indtastning af værdierne.

  Inputniveauer bruges til at gøre højlys (lyse toner) lysere, skygger (mørke toner) mørkere og ændre balancen mellem lyse og mørke toner. Flyt skyderne til venstre for at øge lysstyrken (øge den valgte farve / øge uigennemsigtigheden). Flyt skyderne til højre for at mindske lysstyrken (mindske den valgte farve / mindske uigennemsigtigheden).

  Eksempler på Inputniveauer

  Det oprindelige billede er et gråtonebillede med tre striber: skygger (64), mellemtoner (127), højlys (192). Histogrammet viser tre toppe svarende til hver af de tre toner.

  Oprindeligt billede

  1. Kanalen Værdi er valgt. Den sorte skyder (skygger) er blevet flyttet op til skyggetoppen. Værdien 64 blev 0, og skyggestriben blev sort (0). Gammaskyderen (mellemtoner) flyttes automatisk til midten af toneområdet. Mellemtoner er gjort mørkere til 84 og højlys til 171.

     Den sorte skyder er blevet flyttet

     Resulterende billede

  2. Den hvide skyder (højlys) er blevet flyttet op til højlystoppen. Værdien 192 blev til 255, og højlysstriben blev hvid. Gammaskyderen (mellemtoner) flyttes automatisk til midten af toneområdet. Mellemtoner er gjort lysere til 169 og skygger til 84.

     Den hvide skyder er blevet flyttet

     Resulterende billede

Outputniveauer

  Outputniveauer tillader manuelt valg af et begrænset outputniveauområde. Der er også numeriske tekstfelter med pilespidser her, som kan bruges til interaktivt at ændre outputniveauerne.

  Outputniveauer tvinger toneområdet til at passe til de nye grænser, du har indstillet.

  - Arbejde med Værdi: Værdier komprimeres og ser mere ens ud; så kontrasten reduceres. Skygger gøres lysere: Nye detaljer kan dukke op, men kontrasten er mindre; et kompromis er nødvendigt. Højlys bliver gjort mørkere.

  - Arbejde med Farvekanaler: Hvis du f.eks. bruger den grønne kanal og sætter outputniveauerne til mellem 100 og 140, vil alle pixels med lidt grønt, selv en lav værdi, få deres grønne kanalværdi forskudt til mellem 100 og 140.

  - Arbejde med Alfakanal: Alle alfaværdier flyttes til det område, du har indstillet.

  Eksempler på Outputniveauer

  1. Det oprindelige billede er en RGB-farveovergang fra sort (0;0;0) til hvid (255;255;255). Outputniveauer har ikke noget histogram; her brugte vi Vinduer → Dokbare dialoger → Histogram.

     Oprindeligt billede (en farveovergang)

  2. Kanalen Værdi er valgt. Den sorte skyder er flyttet til 63 og den hvide skyder til 189. Histogrammet viser komprimeringen af pixels. Ingen pixel er mindre end 63, og ingen pixel er større end 189. På billedet er skyggerne lysere og højlysene mørkere: Kontrasten er reduceret.

     Den sorte skyder er blevet flyttet

Alle kanaler

  Auto Input Levels: Performs an automatic setting of the levels.

  Tre pipetter , , . Disse tre knapper repræsenterer henholdsvis en hvid, en grå og en sort pipette. Når du klikker på en af disse knapper, tager musemarkøren form af den pipette, den repræsenterer. Når du derefter klikker på billedet, bestemmer den pixel, der blev klikket på, hvidpunktet, sortpunktet eller gråpunktet (midten) i henhold til den pipette, du valgte. Virker på alle kanaler, selv om en bestemt kanal er valgt.

  Figur 16.133. Eksempel med pipette i Niveauer

  Ovenfor er den oprindelige farveovergang fra sort til hvid. Nedenfor ses resultatet efter at have klikket med den hvide pipette: Alle pixels med en værdi, der er højere end den pixel, der blev klikket på, er blevet hvide.

Redigér indstillingerne som kurver

  For at gøre dit arbejde lettere kan du med denne knap skifte til værktøjet Kurver med de samme indstillinger.

#### 8.10.3. Værktøjets dialog til indstillinger

Figur 16.134. Værktøjsindstillinger for “Niveauer”

Selvom dette værktøj ikke er med i Værktøjskassen som standard (se Afsnit 6.13, “Værktøjskasse”, hvis du vil tilføje det), har det alligevel en dialog til indstillinger i Værktøjskassen.

Sample average

  Denne skyder indstiller “radius” for farveudvælgelsesområdet for at få den gennemsnitlige farveværdi fra nærliggende pixels. Dette område vises som en mere eller mindre forstørret firkant, når du fastholder klikket på en pixel.

Basér farve på alle lag

  Hvis du aktiverer denne indstilling, beregnes prøvetagning ikke kun ud fra værdierne i det aktive lag, men fra alle synlige lag.

  Mere information kan findes i Ordlisten.

#### 8.10.4. Virkeligt eksempel

Figur 16.135. Et meget undereksponeret billede

Oprindeligt billede

Histogrammet viser en overvægt af skygger og manglende højlys.

Figur 16.136. Indstilling af hvidpunktet

Den hvide skyder er flyttet til starten af udtalte højlys. Billedet bliver lysere.

Det resulterende histogram (nederst) viser nu højlys, men skygger er stadig dominerende.

Figur 16.137. Indstilling af balancen mellem skygger og højlys

Den midterste skyder er flyttet til venstre. Dette resulterer i, at andelen af skygger reduceres, og andelen af højlys øges.

Det resulterende histogram (nederst) bekræfter reduktionen af skygger.

8.9. Lysstyrke/kontrast |  | 8.11. Kurver

Report a bug in GIMP Rapportér en fejl i fejlsporing