### 4.10. Adskil et objekt fra dets baggrund

Figur 3.28. Objekt med baggrund

Nogle gange har du brug for at adskille et emne fra billedets baggrund baggrund. Måske vil du have emnet på en ensfarvet baggrund eller bevare baggrunden gennemsigtig, så du kan bruge den på en eksisterende baggrund, eller hvad du ellers måtte have i tankerne. For at gøre dette skal du bruge GIMPs markeringsværktøjer til at tegne en markering omkring emnet. Det er ikke en nem opgave, og valget af det rette værktøj er altafgørende. Der er flere værktøjer til formålet:

- Værktøjet “Frihåndsmarkering” lader dig tegne en kant med hånden eller som rette linjer. Brug det, når emnet har en relativt enkel form. Læs mere om værktøjet her: Afsnit 2.4, “Frihåndsmarkering (Lasso)”

  Figur 3.29. Værktøjet frihåndsmarkering

- Værktøjet “Saksemarkering” lader dig vælge en frihåndsmarkering og bruger kantgenkendelsesalgoritmer til bedre tilpasning af kanterne til emnet. Brug det til komplekse emner, som er tilstrækkeligt forskellige fra baggrunden. Læs mere om værktøjet her: Afsnit 2.8, “Saksemarkering”

  Figur 3.30. Værktøjet saksemarkering

- Værktøjet “forgrundsmarkering” lader dig markere områder som “forgrund” eller “baggrund” og finpudser automatisk markeringen. Læs mere om værktøjet her: Afsnit 2.5, “Forgrundsmarkering”

  Figur 3.31. Værktøjet forgrundsmarkering

#### 4.10.1. Når du har valgt emnet

Brug Markering → Invertér efter du har markeret dit emne. I stedet for emnet vil baggrunden nu være markeret. Hvad, du gør her fra, afhænger af, hvad du vil gøre med med baggrunden:

- For at udfylde baggrunden med en enkelt farve:

  Klik forgrundens farveprøve (rektanglet øverst til venstre af de to overlappende farvede rektangler) i værktøjskassen og vælg den ønskede farve. Brug derefter Afsnit 3.4, “Spandudfyldning” for at erstatte baggrunden med den valgte farve.

  Figur 3.32. Resultat ved tilføjelse af ensfarvet baggrund

- Lav en sort-og-hvid-baggrund mens emnets farve bevares:

  Brug Farver → Fjern mætning. Vælg et af de fire menupunkter, hvilket åbner en dialog til indstilling af effekten.

  Figur 3.33. Resultat af mindsket mætning af baggrunden

4.9. Rotér et billede |  | Kapitel 4. Hvad kan du gøre, hvis du sidder fast

Report a bug in GIMP Rapportér en fejl i fejlsporing