### 7.8. Dialogen markør

Figur 15.113. Dialogen markør

I denne dialog vises i realtid musemarkørens position. Samtidig vises kanalværdierne (i den valgte farvemodel) for den pixel, der peges på.

#### 7.8.1. Aktivér dialogen

Dialogen kan dokkes. Se hvordan i afsnittet Afsnit 2.3, “Dialoger og dokning”.

Du kan tilgå den:

- gennem hovedmenuen: Vinduer → Dokbare dialoger → Markør.

- fra fanebladsmenuen i enhver dokbar dialog ved at klikke på fanebladsmenuknappen og vælge Tilføj faneblad → Markør

#### 7.8.2. Indstillinger for dialogen “Markør”

Pixels

  Viser positionen for den pixel, der peges på, i vandret (X) og lodret (Y) retning, angivet i pixels fra begyndelsespunktet (øverste venstre hjørne af lærredet).

Enheder

  Viser afstanden fra begyndelsespunktet (i engelske tommer/inch).

Markerings position og størrelse

  Denne information er aktiv, når der er en markering. X og Y er koordinaterne for det øverste venstre hjørne af den rektangulære ramme, der afgrænser rektangulære og elliptiske markeringer. B og H er højden og bredden af denne ramme.

  Denne information findes også for de andre markeringer, men de er mindre interessante, og afgrænsningsrammen er ikke synlig.

  Denne information om markeringen forbliver uændret, når du bruger et andet værktøj, mens markørens koordinater varierer.

Kanalværdier

  Kanalværdierne for den valgte farvemodel er vist nedenfor. Begge rullemenuer indeholder de samme valg, hvilket gør det lettere for dig at sammenligne farveværdierne for en bestemt pixel ved hjælp af forskellige farvemodeller. “Hex” er HTML-notation for pixelfarven i hexadecimal. Valgmulighederne i rullemenuerne er (Pixel er standard):

  Pixel

    RGB-kanalværdierne. Dette valg viser pixelværdierne for kanalerne Rød, Grøn, Blå og Alfa som tal mellem 0 og 255.

  RGB

    RGB-kanalværdierne. Dette valg viser pixelværdierne for kanalerne Rød, Grøn, Blå og Alfa i procent (255 = 100 %). Pixelfarvens hexadecimalværdi vises også.

  HSV

    HSV-komponenterne. Dette valg viser pixlens Farvetone i grader, Mætning, Valør og Alfa i procent.

  CMYK

    CMYK-kanalværdierne. Dette valg viser pixelværdierne for Cyan, Magenta, Gul og Sort i procent.

Basér farve på alle lag

  Hvis du aktiverer denne indstilling, beregnes farven ikke kun ud fra værdierne i det aktive lag, men fra alle synlige lag.

  Mere information kan findes i Ordlisten.

7.7. Dialogen Prøvepunkter |  | 7.9. Dialogen Mal symmetrisk

Report a bug in GIMP Rapportér en fejl i fejlsporing