### 8.39. Farveovergangsafbildning

#### 8.39.1. Overblik

Figur 16.194. Eksempel på farveovergangsafbildning

Eksempel på farveovergangsafbildning. Øverst: oprindeligt billede. I midten: en farveovergang. Nederst: resultatet af at anvende farveovergangen på det oprindelige billede med filteret Farveovergangsafbildning.

Dette filter bruger den aktuelle farveovergang, som vist i Pensel/Mønster/Farveovergang-området i Værktøjskassen, til at ændre farverne i det aktive lag eller markeringen i det billede, som filteret anvendes på. For at bruge det skal du først vælge en farveovergang i dialogen Farveovergange. Vælg derefter den del af billedet, du vil ændre, og aktivér filteret. Filteret kører automatisk uden at vise nogen dialog eller kræve yderligere input. Det bruger billedets farveintensiteter (0–255) og afbilder de mørkeste pixels til den venstre endefarve i farveovergangen og de lyseste pixels til den højre endefarve i farveovergangen. Mellemliggende værdier indstilles til de tilsvarende mellemliggende farver.

#### 8.39.2. Aktivering af filteret

Dette filter findes i hovedmenuen under Farver → Afbildning → Farveovergangsafbildning.

8.38. Rotér farver |  | 8.40. Paletafbildning

Report a bug in GIMP Rapportér en fejl i fejlsporing