### 8.40. Paletafbildning

#### 8.40.1. Overblik

Dette udvidelsesmodul ændrer billedets farver ved hjælp af farver fra den aktive palet, som du vælger i dialogen Paletter.

Den afbilder indholdet af den angivne tegneflade (lag, markering osv.) med den aktive palet. Den beregner lysstyrken for hver pixel og erstatter pixlen med paletprøven ved det tilsvarende indeks. En helt sort pixel bliver den laveste paletindgang, og en helt hvid bliver den højeste. Fungerer på både gråtoner og RGB-billeder med eller uden alfakanal.

#### 8.40.2. Aktivering af filteret

Dette filter findes i hovedmenuen under Farver → Afbildning → Paletafbildning.

#### 8.40.3. Eksempel

Figur 16.195. Den aktive palet anvendt på et farveovergangsbillede

Den aktuelle palet med 18 farver

Farverne i den aktive palet anvendes på en sort til hvid farveovergang. Farven med det laveste indeks i paletten (orange) erstatter den sorte farve i gradienten. Farven med det højeste indeks i paletten (rød) erstatter den hvide farve i gradienten. De andre farver spredes ud i palettens rækkefølge.

8.39. Farveovergangsafbildning |  | 8.41. Prøvefarvelægning

Report a bug in GIMP Rapportér en fejl i fejlsporing